Gajić: Predložene promene Ustava zacementiraće uticaj izvršne vlasti na pravosudje\nBeta 31. decembra 2021. 12:40\nPotpredsednik Narodne stranke Vladimir Gajić ocenio je da će sudije i tužioci prema predloženim ustavnim amandmanima i posle referenduma ostati „samo službenici vlasti“.\nGajić je za televiziju Insajder, taj stav obrazložio time što u Srbiji tradicionalno ne postoje institucije, već, kako je naveo postoji samo izvršna vlast i sva rešenja su partijska, prenela je danas Narodna stranka.\n„Gradjani nemaju pojma o čemu bi trebalo da se izjasne (na referendumu zakazanom za 16. januar), jer su gotovo svi mediji na organizovan način dopustili gromoglasnu tišinu, kako oni sa nacionalnim frekvencijama, tako i takozvani slobodni mediji“, rekao je on.\nNaveo je da, prema nekim istraživanjima, više od 50 odsto ljudi nema pojma da se dogadjaju ustavne promene a kamoli šta je tema.\nGajić je dodao da bi gradjani na referendumu trebalo da glasaju protiv predloženih promena Ustava Srbije, jer je njihov cilj, kako je ocenio, da zacementiraju uticaj izvršne vlasti na pravosudje.\nSkupština Narodne stranke je 26. decembra, jednoglasno donela odluku da se ta stranka protivi promenama Ustava Srbije u oblasti pravosudja, a koje je usvojila Skupština Srbije 30. novembra, „jer nisu u interesu države i gradjana“.\n„Stručna javnost je gotovo jednoglasno mišljenja da predložene promene Ustava ne bi doprinele nezavisnosti pravosudja“, dodala je ta stranka u saopštenju.\nNarodna stranka je navela i da je uverena da bi, u političkoj realnosti, za kratko vreme sudovi i javna tužilaštva bili stavljeni pod apsolutnu kontrolu vladajuće stranke, zato što se ovim promenama Ustava, olakšava i pojednostavljuje politički uticaj na sudije i tužioce.\nU saopštenju je navedeno da vlast nije obezbedila javnu raspravu i da gradjani nisu informisani o predloženim promenama Ustava.\n„Promene Ustava je usvojio nelegitimni saziv parlamenta, nakon nelegitimnog i netransparentnog postupka donošenja akta o promeni Ustava Srbije“, dodala je Narodna stranka.\nUkazano je da nije obezbedjena ni delotvorna kontrola procesa glasanja na referendumu o potvrdjivanju akta.\n„Imajući u vidu da je potvrdjivanje promene Ustava na referendumu izraz suverenosti gradjana, kao i da političke stranke ne učestvuju neposredno na referendumu, Narodna stranka poziva gradjane da slobodno i po svojoj savesti odluče da li će učestvovati na referendumu“, dodaje se u saopštenju.


Sarajlija Dino Bajrić osvojio prvo mjesto u međunarodnim skokovima s vodopada u Jajcu (Foto) – Miruh Bosne\nSarajlija Dino Bajrić osvojio prvo mjesto u međunarodnim skokovima s vodopada u Jajcu (Foto)\nU organizaciji Agencije za kulturno-povjesnu i prirodnu baštinu i turistički potencijal grada Jajca danas su pred blizu dvije hiljade posjetitelja održani treći međunarodni takmičarski skokovi sa vodopada u Jajcu.\nViše od 30 takmičara iz šest zemalja imalo je priliku natjecati se u dvije discipline, a počasni gost ovogodišnjih skokova bio je višestruki svjetski prvak u skokovima sa visina Kolumbijac Orlando Duque, javlja Anadolu Agency (AA).\nSkakači iz BiH, Crne Gore, Srbije, Slovenije, Kosova, Njemačke, Italije i Danske takmičili su se u dvije discipline, tradicionalnoj “lasti” i slobodnom stilu.\nPrvo mjesto u disciplini “lasta” pripalo je Sarajliji Dini Bajriću koji je osvojio 58 bodova, drugi je bio Aleksandar Aleksić iz Srbije, a treće mjesto pripalo je Zeničaninu Muhamedu Mahmiću koji je osvojio 56,3 boda.\nU slobodnom stilu najbolji je bio Kristijan Vurs, drugoplasirani je bio Džimi Andersen, a treću poziciju podijelili su Mladen Cvetković i Vladan Popović.\nDirektor javne ustanove Agencija za kulturnu-historijsku i prirodnu baštinu i razvoj turističkih potencijala grada Jajca Huso Hadžić kazao je kako je ovo do sada najbolje organizovano takmičenje.\n-Ovo su treći skokovi po redu i do sada su najbolje organizacijski realizovani jer danas imamo skakače iz šest država, a vrhunac nam je prisustvo višestrukog svjetskog prvaka u skokovima s visina Orlanda Duquea. Jako mi je drago što su sa nama danas i po prvi put takmičari iz Srbije kao i najbolji skakači iz Njemačke i Danske. Nažalost, vremenske prilike nisu baš najbolje, ali ovo već prerasta u tradiciju tako da nam ništa ne može pokvariti ovu manifestaciju – pojasnio je Hadžić.\nUčešće na današnjim, trećim međunarodnim skokovima, uzeo je i devetorostruki svjetski prvak u skokovima sa visina, Kolumbijac Orlando Duque koji je sve prisutne oduševio akrobatskim skokovima.\nZbog loših vremenskih prilika ovoga puta nije održan kulturno-umjetnički program ispred platoa vodopada.\nPlivski vodopad u centru grada Jajca visok je gotovo 22 metra i mnogi ga smatraju jednim od najljepših na svijetu.\nPosted in BH RAZGLEDNICA, SPORTBy adminKomentariši\n← MAJKA IZETA NANIĆA: Srce se stegne, a onda mi dođe ponos…\nPeti korpus Armije RBiH deblokirao Bihać →


RTS :: Preminuo još 21 pacijent, koronavirusom zaražena još 1.751 osoba\nRadio Beograd 1 Preminuo još 21 pacijent, koronavirusom zaražena još 1.751 osoba\npetak, 15. jan 2021, 15:00\nPrema poslednjem preseku, u Srbiji je od posledica kovida 19 preminula još 21 obolele osobe, a zabeležen je 1.751 novi slučaj zaraze. 15:28 Predrag Kon je poručio da popuštanje mera nije realno, naročito u situaciji kada škole počinju da rade i kada postoji novi soj virusa u Evropi.\nPredstavnici Srpske predali su kandidaturu za predstojeće vanredne parlamentarne izbore Centralnoj izbornoj komisiji u Prištini. Na izbornoj listi je 20 kandidata iz većine srpskih sredina na Kosovu i Metohiji. Među kandidatima je većina koja je predstavljala Srbe u skupštini i u prošlom sazivu.\nSeverna Koreja održala je vojnu paradu u centru Pjongjanga, uz prisustvo lidera Kim Džong Una, čime je proslavljen završetak kongresa vladajuće Radničke partije, javili su severnokorejski državni mediji. Vojna parada je održana u četvrtak uveče na trgu Kim Il Sung, na kraju osmodnevnog kongresa vladajuće stranke, na kojem je Kim Džong Un, koji je imenovan za generalnog sekretara, obećao da će povećati nuklearni arsenal zemlje.


Domaći električni bicikli osvajaju svet | Biznis i Finansije\n/ Vesti / Domaći električni bicikli osvajaju svet\nPrema poslednjim istraživanjima galopirajući rast prodaje elektri;nih bicikala na globalnom nivou očekuje se u narednih nekoliko godina. U EU se godišnje proizvede nešto preko dva miliona električnih bicikala i gotovo svi oni sa lakoćom nađu put do svojih kupaca. Različitih oblika i prilagođeni različitim potrebama električni bicikli mogu da donesu ne samo dobru zabavu i udobnu vožnju, već svoju primenu mogu da nađu i u privredi, naročito direktnoj prodaji proizvoda i popularizaciji različitih usluga.\nDomaća kompanija E prime jedini je proizvođač električnih bicikala na ovim prostorima, sa ozbiljnim inovacijama na ovom polju. E prime nastala iz hobija vlasnika, koji su želeli da naprave nekoliko prototipova električnih bicikala za svoje potrebe. Kako su se prototipovi pokazali odlično u praksi, tako je usledilo njihovo izlaganje na sajmu automobila i motora u Beogradu pre četiri godine kada su isti izazvali veliko interesovanje potencijalnih kupaca i medija. Ostalo je sada već istorija. Ljubav prema električnim biciklima i hobi ubrzo su postali posao, a prvi komercijalni modeli su napravili odličan uspeh na tržištu. Aktuelna ponuda E prime električnih bicikala je veoma zanimljiva, a s početkom nove sezone svetlost dana će ugledati i novi modeli električnih bicikala Effecto i Effecta, kao i višenamenski električni tricikl.\n“Naša ideja je da ubrzo pored domaćeg tržišta električne bicikle koje razvijamo i proizvodimo ovde ponudimo i tržištu regiona, kao i tržištu starog kontinenta. Imamo veoma konkurentna rešenja koja poštuju sve propisane visoke standarde EU, koja rame uz rame mogu da stanu sa najvećim proizvođačima ovih dvotočkaša na planeti. Naši proizvodi su jedinstveni i drugačiji od ostalih dostupnih rešenja i to je upravo naša velika prednost koju želimo da iskoristimo kada je reč o plasmanu proizvoda na inostrano tržište”, ističe Milan Manojlović ispred kompanije E prime.


Veliko priznanje za srpskog arbitra: Jovanović se sprema za Mundijal u Kataru | Novosti.RS\nnedelja, 26. 01. 2020. u 20:11\nSrđan Jovanović Foto: N. Paraušić\nTRENUTNO najbolji srpski fudbalski sudija Srđan Jovanović (33) počeo je da se sprema za Svetsko prvenstvo u Kataru 2022. godine. Beogradski arbitar, koji je sve cenjeniji na UEFA listi elitne grupe, boraviće od 3. do 7. februara u Lisabonu na seminaru, koji je praktično uvertira priprema za predstojeći Mundijal.\nJovanović je dobio poziv i biće jedan od ukupno 16 sudija koje će u Portugaliji početi sa edukacijom za najveće planetarno fudbalsko takmičenje, a uz njega će biti i Englez Majkl Oliver, Španac Hezus Hil Manzano, Nemac Feliks Cvajer i ostali.\nPROČITAJTE JOŠ:Srbi obeležili subotu u Bundesligi: Kostić srušio lidera, Subotićev prvenac za Union Berlin\nSrđan Jovanović je do sada već sudio na nekoliko velikih mečeva, kao što su utakmice Lige šampiona, finale Prvenstva Evrope za mlade u Italiji, kao i Svetsko prvenstvo za omladince u Brazilu. U UEFA Sudijskoj komisiji imaju sjajno mišljenje o srpskom arbitru i njegovom timu pomoćnika, pa ne bi bilo iznenađenje da Jovanovića vidimo između 12. juna i 12. jula i na Prvenstvu Evrope.


Kina nema pouzdanijeg partnera i iskrenijeg prijatelja od Srbije - 21.09.2019, Sputnik Srbija\nKina nema pouzdanijeg partnera i iskrenijeg prijatelja od Srbije, poručio je večeras predsednik Aleksandar Vučić na svečanosti kojom se obeležava 70. godišnjica... 21.09.2019, Sputnik Srbija\nBravo za dobre odnose sa Kinom,stalno ih unapredjivati.\n20:57 21.09.2019 (Osveženo: 21:17 21.09.2019)\n© PREDSEDNISTVO SRBIJEProslava 70 godina NR Kine\nKina nema pouzdanijeg partnera i iskrenijeg prijatelja od Srbije, poručio je večeras predsednik Aleksandar Vučić na svečanosti kojom se obeležava 70. godišnjica osnivanja NR Kine.\nVučić je rekao da mnogi optužuju Srbiju da je postala najveći prjatelj Kine u Evropi, a da je to što je za njih optužba — za nas hvalospev, jer planiramo da budemo takvi i u budućnosti.\nPredsednik je rekao da je ponosan što je Srbija značajna karika u implementaciji projekta „Jedan pojas, jedan put“.\nPreneo je da broj kineskih turista raste iz godine u godinu, a da je u prvih sedam meseci ove godine zabelezeno 73.559 dolazaka u Srbiju, te da očekujemo da značajno premašimo broj iz 2018. godine.\n„Moj odgovor njima je — ’dobrodošli u svoju Srbiju‘. Zbog te činjenice imamo zajedničke patrole u Beogradu sa kineskim policajcima. Kao što ste primetili — nikome u Beogradu i Srbiji to nije zasmetalo nijednog sekunda, a razlog za tako nešto je što građani Srbije vole Kineze, što smo uvek bili zajedno, što ste bili sa nama i kada je bilo teško, a ne samo kada je bilo lako“, objasnio je Vučić.\n„Mi smo ponosni na to, kao i na naš evropski put, naše prijateljstvo sa Rusijom i mnogim drugim zemljama sveta“, rekao je Vučić.\nUkazao je da je Kina u teškim trenucima nesrećnim za Srbiju uvek bila principijelni i istrajni partner.\nPupinov most u Beogradu — prvi kineski most u Evropi\nNaglasio je da junački i stradalni gest službenika ambasade Kine tokom sukoba sa NATO, kada su odlučili da ostanu u Srbiji — nikada nećemo zaboraviti.\nKazao je da je Srbija zahvalna Kini na podršci teritorijalnoj celovitosti Srbije i u rešavanju kosovskog pitanja, te da Kina može računati na podršku Srbije u suočavanju sa sličnim pošastima.\n„Sve što čujete od drugih koji žele da kažu nešto loše o Kini, od nas nećete čuti“, podvukao je on.\n© PREDSEDNISTVO SRBIJEVučić: Pregovaramo i očekujemo dolazak velikih kineskih kompanija u Srbiju\nVučić: Pregovaramo i očekujemo dolazak velikih kineskih kompanija u Srbiju\nIstakao je posebno ulogu predsednika Kine Si Đipinga u razvoju Kine, ostvarenju ogromnih ekonomskih uspeha, uspešnoj borbi protiv siromaštva i daljem otvaranju prema svetu, posebno i zbog inicijative „Jedan pojas, jedan put“, koja, prema njemu, ne treba da donosi razvoj samo Kinezima, već sreću svim narodima na tom putu.\n„Ponosni smo što smo deo te inicijative“, naglasio je Vučić.\nRekao je da je bilo mnogo onih koji su doprineli razvoju odnosa Srbije i Kine, posebno izrazivši zahvalnost bivšem predsedniku Srbije Tomislavu Nikoliću, za kojeg je rekao da je postavio temeljac saradnje.\nVučić je istakao da je Pupinov most u Beogradu prvi kineski most u Evropi, da su kineski partneri radili na izgrađenoj deonici autoputa „Miloš Veliki”, da je projekat modernizacije železničke pruge Beograd-Budimpešta u punom jeku, a da će kineski prijatelji raditi još novih kilometara puteva i pruga.\nTakođe, nabrojao je značajne kineske investicije u Srbiji — „Ziđin“ u Boru, „Šangdong Linglong“ u Zrenjaninu, „Mint Automotiv“ u Loznici, „Meitu“ u Obrenovcu, a među svim ulaganjima posebno je izdvojio „HBIS“, kinesku kompaniju koja je preuzela smederevsku „Železaru“, pre svega zahvaljujući predsedniku Si Đinpingu.\n„Nikada to nećemo zaboraviti, ’HBIS‘ je u Smederevu bukvalno spasio ’Železaru‘ i radna mesta 5.000 ljudi“, podvukao je Vučić.\nDodao je i da Kineska banka posluje u Srbiji, a da se Srbija promoviše na kineskoj platformi „Alibaba“.\nNiko nije znao šta da radi sa „Železarom“, a Si je znao\n„Pregovaramo i očekujemo dolazak velikih kineskih kompanija u Srbiju, i to u različitim oblastima — energetike, industrije, savremenih inovativnih tehnologija i veštačke inteligencije“, rekao je predsednik Srbije.\nVučić je istakao da je ponosan što su odnosi strateškog partnerstva dve zemlje na najvišem nivou u istoriji, a čelično prijateljstvo je osnova za dalje obogađivanje saradnje.\n© PREDSEDNISTVO SRBIJEAmbasadorka Kine Čen Bo\nAmbasadorka Kine Čen Bo\n„A Kina je radila vredno, marljivo, posvećeno, iz godine u godinu je napredovala i sada je druga ekonomska sila sveta“, istakao je Vučić i dodao da su tendencije takve da neće još dugo biti druga.\nU tom smislu je čestitao kineskom predsedniku na uspehu i na tome što Kinu vodi u svetlu budućnost.\nVučić je istakao da izvanredni politički kontakti dve zemlje doprinose međusobnom razumevanju i podršci u pitanjima od državnog i nacionalnog interesa.\nPodsetio je da je Si Đinping posetio Srbiju 2016. godine, što je bilo od ključnog značaja, jer je poseta dala novi implus za povećanje kvaliteta odnosa dve zemlje.\n„Tu vrstu posete retko možete da zaboravite, a Si je uradio nešto posebno — lično je obećao da će da pomogne u rešavanju problema ’Železare‘, koja je ’uzimala‘ 12 miliona dolara svakog meseca. Niko nije znao šta sa njom da uradi, a Si je znao“, rekao je Vučić.\nPodvukao je da je smederevska „Železara“ danas najuspešnija fabrika i najveći srpski izvoznik u 2019. godini.\n22 Septembar 2019, 00:22


BANJALUKA, Ministar prosvjete i kulture Republike Srpske Anton Kasipović rekao je da će škole u Srpskoj sutra raditi i da se ljudima u oblasti obrazovanja mora obezbijediti pravo da štrajkuju, ali i pravo da rade. Kasipović je upozorio direktore škola da je svaki pritisak na bilo kog zaposlenog da ne smije štrajkovati nedopustiv, ali da se ne smije niko spriječiti da radi ako to želi.\n“Mi smo dužni da djeci obezbijedimo nastavu, a da pri tom pitanja plata i uslova rada rješavamo svako u okviru svoje nadležnosti“, poručio je Kasipović nakon sastanka predstavnika četiri granska sindikata budžetskih korisnika sa premijerom Srpske Aleksandrom DŽombićem i resornim ministrima.\nPredsjednik Sindikata obrazovanja, nauke i kulture Stevan Milić rekao je da će prosvjetni radnici u Srpskoj sutra potpuno obustaviti rad, dok će se u utorak, 22. januara pristupiti poštovanju Uredbe o minimumu procesa rada i njegovom obezbjeđenju do njene izmjene ili donošenja nove, jer nije u skladu sa Zakonom o štrajku. Srna\nTagovi: anton kasipovicdirektori skolaradskoleupozorenjevazno


U Nišu toranj i rezervni centar kontrole letenja - Sjajne Vesti\nAutor Konstantin M. 05.12.2016 Nema komentara\nU naredne dve godine u Nišu će se izgraditi toranj i centar kontrole letenja. Oni će omogućiti da Niš postane rezervna varijanta Kontrole letenja u Beogradu kako bi u potpunosti, ako bude potrebno, mogao da preuzme njenu ulogu i obaveze. Ovo je za Betu rekao, Radojica Ročanin, direktor Kontrole letenja Srbije i Crne Gore (SMATSA).\n„To će biti rezervna varijanta kontrola leta u Beogradu, jer Niš može da preuzme potpunu kontrolu. Niški aerodrom otvara sve više novih linija, među kojima i kargo linije. Tako da će „Konstantin Veliki“ biti jedan od ozbiljnih aerodroma. Mora da se uradi još malo tehnike, prilazna svetla, kao i terminal. Tako ćemo dobiti jedan moderni aerodrom sa navigacionom opremom.“ – rekao je Rovčanin.\nRovčanin je podsetio da se aerodrom „Konstantin Veliki“ razvija i da je krajem novembra zabeležio i 100.000. putnika.\nOn je dodao da je do kraja novembra iznad Srbije i Crne Gore zabeleženo 571.659 preleta. To je za tri odsto više nego prošle godine.\nKontrola letenja Srbije i Crne Gore ili SMATSA kontroliše vazdušni prostor nad Srbijom, Crnom Gorom, južnim Jadranom kao i 55 odsto gornjeg vazdušnog prostora u BiH. Po sigurnosnim kriterijumima u 2015. godini ocenjena je kao najbolja kontrola letenja u Evropi.\nPodsetimo da je niskotarifna avio-kompanija „Ryanair“ poletela sa niškog aerodroma. Prvi let je obavljen početkom septembra kada je i zvanično otvorena linija Niš – Berlin.\nAvioni na relaciji Berlin-Niš-Berlin će leteti svake nedelje i to dva puta: četvrtkom i nedeljom.\ntop vesti, niš, sjajne vesti, niski okrug, aerodrom konstantin veliki, aerodrom, niske vesti, toranj, kontrola letenja, rezervni centar kontrole letenja\nU Nišu toranj i rezervni centar kontrole letenja postavio Konstantin M. 05.12.2016


DDK: Uspješna akcija cetinjskih maturanata i Crvenog krsta Cetinje – Organizacija Crvenog krsta Prijestonice\nDDK: Uspješna akcija cetinjskih maturanata i Crvenog krsta Cetinje\nCetinjski maturanti organizovali su jutros zajedničku Akciju dobrovoljnog davanja krvi u prostorijama Organizacije Crvenog krsta Prijestonice. Učenike su okupili profesor cetinjske Gimnazije Petar Špadijer i učenik Stefan Kaluđerović.\nPrvi put je da sve tri srednje škole sa Cetinja sarađuju u jednoj humanitarnoj akciji koja nije nimalo beznačajna, već ulica nadu u ljude sa Cetinja, uliva nadu u nas mlade da ćemo pokazati da smo humani i da smo spremni da pomognemo jedni drugima – kazao je Stefan Kaluđerović – predsjednik učeničkog parlamenta.\nProfesor Petar Špadijer kazao je da je odziv maturanata iznad svih očekivanja ted a je jutrošnjom akcijom izuzetno zadovoljan.\nAkcije znače itekako, djeca se uče humanosti, uče se da pomognu nekome ko je u nevolji. Nekada davno dok je grad imao jaku industriju ovo su bile uobičajene akcije, u posljednje vrijeme su se malo prorijedile, čini mi se da cetinjski maturanti u sve tri škole ponovo vraćaju jednu humanu notu gradu I čine jednu predivnu stvar – istakao je Špadijer.\nIz cetinjskog Zavoda za transfuziju su takođe zadovoljni odzivom maturanata i, prema riječima dr Dragana Gazivode, očekuju minimum 20 litaka krvi, što bi, kako je kazao, bilo od velikog značaja za naš grad.\nCrveni krst Prijestonice Cetinje najavljuje i tradicionalnu veliku akciju dobrovoljnog davanja krvi , koja će biti organizovana u prvoj polovini jula.


Optužen Srđan Nogo: Bacio glasačku kutiju na referendumu, pa sve nazvao "političkim performansom"!\nNa Dedinju je prekinuto glasanje nakon incidenta\nPrvo osnovno javno tužilaštvo u Beogradu podnelo je danas sudu optužni predlog protiv bivšeg poslanika Dveri i advokata Srđana Noga, kojim ga tereti zbog ometanja glasanja na referendumu 16. januara ove godine.\nU optužnom predlogu tužilaštvo nije preciziralo koju kaznu traži, već je predložilo sudu da zbog krivicnog dela - sprečavanje održavanja glasanja, nakon suđenja, okrivljenog oglasi krivim i osudi po zakonu.\nNogu je stavljeno na teret da je tokom sprovođenja referenduma u nedelju 16. januara, na biračkom mestu br. 35 u Mesnoj zajednici Dedinje razbio glasačku kutiju u koju je prethodno bacio svoj glasački listić, što je uzrokovalo prekid glasanja na tom biračkom mestu, saopštilo je tužilaštvo.\nTokom dokaznog postupka, tužilaštvo je nakon saslušanja Noga ispitalo svedoke koji su prisustvovali tom dogadaju, pribavilo CD sa video zapisom, kao i zapisnik o radu Biračkog odbora na biračkom mestu broj 35 u Beogradu, u Bulevaru kneza Aleksandra Karadordevića br. 29.\nSud odbio da odredi pritvor Nogu, braniće se sa slobode\nPonovljeno glasanje na referendumu u šest gradova: Za "da" se odlučilo 18 odsto birača više nego pre nedelju dana!\nPonavlja se referendum: Otvoreno devet glasačkih mesta\nNogo je bio uhapšen istog dana, a dva dana kasnije pušten da se brani sa slobode, pošto je Prvi osnovni sud odbio da mu odredi pritvor.\nNa saslušanju u tužilaštvu negirao je krivično delo i tvrdio da su njegove radnje bile "čist politički performans".\nVarhelji pozvao EU da ”prepozna situaciju” i pomogne Srbiji, a Beograd da pokaže jasnu posvećenost Uniji\noptužnica referendum srđan nogo glasačka kutija\nUkoliko budete koristili ove opcije Telegram će vam žestoko naplatiti\nNajmanje dvoje stradalih, u zgradi bilo 1.000 civila: Neidentifikovana raketa pogodila tržni centar u Ukrajini (FOTO/VIDEO)\nTužilaštvo traži najmanje tri godine za suspendovanog inspektora Stolića: 15. jula ga očekuje presuda\nTako je Nole! Đoković se mučio, ali je najvažnije da je pobedom započeo odbranu titule! (FOTO, VIDEO)


Najvažnije da žrtva porodičnog nasilja ima svu potrebnu podršku od momenta kada progovori o tom problemu - Gracija\nNajvažnije je da žrtva porodičnog nasilja ima svu potrebnu podršku od momenta kada progovori o tom problemu, jer od toga zavisi svaki dalji postupak i ukoliko ne dobije adekvatnu podršku, zbog pritiska partnera i okoline, najčešće se vraća nasilniku.\nTo je ocjena sa informativne sesije „Dobre prakse uspostavljanja usluga socijalne zaštite za žrtve nasilja u porodici“, koju je organizovao SOS telefon za žene i djecu žrtve nasilja Podgorica, u okviru projekta „Znam gdje samo mi pokaži kako“, koji kofinansiraju Evropska unije i Vlade Crne Gore.\nIzvršna direktorica SOS telefona Podgorica, Biljana Zeković, istakla je da se nijedan postupak i proces ne mogu uspješno završiti ukoliko žene žrtve porodičnog nasilja nisu dovoljno osnažene da u tom procesu istraju.\n„Sistem socijalne zaštite u posljednjoj deceniji poprimo je druge principe i novu paradigmu, gdje smo konačno dobili sistem i principe koji su direktno vezani za korisnike, odnosno za usluge socijalne zaštite. Ono što je najvažnije je da se kvalitet o kome decenijama govorimo može postići jedino ukoliko imamo cijeli set usluga gdje naši korisnici i korisinice mogu da biraju kome će da se obrate za podršku. To je, takođe, dobar način kontrole usluga koje se pružaju“, rekla je Zeković.\n„Razlog tih rezultata osim našeg ličnog zalaganja je upravo saradnja koju smo imali na nivou institucija sistema, stručnjaka koji se bave tim poslovima i onda mnogo jednostavnije dolazimo do konačnih rješenja koja su dobra za žrtve nasilja“, kazala je Zeković.\nSmatra da je važno da su organizacije iz civilnog društva u sistemu pružalaca usluga jer su one ekonomski efikasne.\n„Takođe, ne može se zaboraviti značaj volonterskog rada u nevladinim organizacijama, a to je ogromno vrijeme, energija, znanje i vještine. Svi SOS telefoni u Crnoj Gori nikada, za 25 godina, nisu imali plaćene usluge koje su pružane našim korisnicama. Sve su to naše sručne radnice i saradnice radile na volonterskoj osnovi“, istakla je Zeković.\n„Ono što smo tvrdili, a što nam je praksa kozala je da je najjednostavnije uraditi kontrolu kvaliteta kada su u pitanju nevladine organizacije koje vode ovakvu vrstu servisa. Svi smo svjesni toga da teško da jedan državni organ može baš da u toj mjeri kontroliše sebe. To prosto nije prirodno“, kazala je Zeković.\n„Ne možemo da imamo pravilnik koji zahtjeva od nas nešto što je nemoguće da se ispuni, zbog čega su pravilnici mijenjani“, objasnila je Zeković.\n„Ako u tom prvom periodu žrtva nema adekvatnu podršku, a to podrazumijeva savjetovanje, informisanje, boravak uz nju 24 sata, praćenje kroz sve institucije sistema, onda imamo situacije da žrtva odustaje, da se ne pojavljuje na suđenju, da neće da svjedoči“, rekla je Zeković.\n„Ako žena u tom periodu nema kvalitetnu podršku, ona će se jako brzo vratiti nasilniku, jer tada trpi nevjerovatne pritiske kako od partnera, tako od njegove, svoje porodice, djece koja plaču i kažu da je tata obećao da neće nikad više. Zbog toga je veoma važno da u tom periodu ima svu potrebnu podršku“, rekla je Zeković.\n„Mnogo je bilo jednostavnije dobiti uslugu svajetovanja, jer je ona podrazumijevala samo određen prostor, posebnu kancelariju, licencirane stručne radnice i saradnice, program kako i na koji način ćete da radite i procedure koje su se ticale zaštite podataka, prihvatljivosti pružanja usluga itd. A kada je u pitanju usluga urgentnog smjestaja to je bio obiman i ozbiljan zadatak koji je zahtijevao i ozbiljna finansisjka sredstva“, istakla je Zeković.


Već godinama: Ibarska magistrala odnosi ljudske živote – Nadlanu.com\nVeć godinama: Ibarska magistrala odnosi ljudske živote\nObjavljeno 29. juna 2013. / 10:59:13\nJedan od najfrekventnijih pravaca iz Srbije ka Crnoj Gori svake godine odnese mnogo života. Najveći problem nepropisna brzina i preticanje na opasnim mestima.\nSezona odmora već je počela, pa, ionako opasna, Ibarska magistrala sada nosi još veći rizik. Na teritoriji cele Srbije godišnje se dogodi oko 60.000 saobraćajnih nezgoda, u kojima pogine oko 700 ljudi. Veliki broj njih strada baš na tom putu, kojim će mnogi i ove godine ići ka crnogorskom primorju. U Agenciji za bezbednost saobraćaja kažu da su najčešći uzroci nesreća “nepropisna brzina i preticanje, usled čega dolazi do gubitka kontrole nad vozilom i sletanja sa puta”.\nJedan od najopterećenijih putnih pravaca u Srbiji, sa velikom frekvencijom teretnih vozila i nepreglednim krivinama, svake godine odnese mnogo života. Tragedija koja se dogodila u kanjonu Morače dodatno je upozorenje za sve vozače da na srpskom delu puta ka Crnoj Gori budu izuzetno obazrivi. U Agenciji za bezbednost saobraćaja (ABS) zbog toga apeluju na vozače da poštuju propise, pogotovo noću i u drugim uslovima smanjene vidljivosti.\n„Vozači posebno treba da obrate pažnju na ograničenja brzine, nepropisno preticanje, prisustvo pešaka, traktora i biciklista“, kažu u ABS.\n„Na Ibarskoj magistrali neophodna je povećana pažnja i strpljenje kod vozača, posebno prilikom prolaska kroz naselja, i prilikom približavanja nepreglednim raskrsnicama, kojih na Ibarskoj magistrali ima u većem broju. Potreban je veći oprez kada je kolovoz mokar, naročito nakon dužeg sušnog perioda. Ali i u danima saobraćajnih špiceva, posebno vikendom tokom turističke sezone.“\nZbog vozača koji “jurcaju” po Ibarskoj, Agencija upozorava da se posebno obrati pažnja prilikom uključivanja u saobraćaj sa sporednih puteva.\nagencija za bezbednost saobraćajaibarska magistrala\n„Alpini" otkaz zbog bankrota!\nSAD: Doživotni zatvor jer je bivšem mužu odsekla polni organ\n"Marica" udarila u šleper: Dvoje poginulo, dvoje povređeno\nMajka i sin poginuli na Ibarskoj magistrali\nHoror na putevima Srbije: Čak 54 mlade osobe poginule od početka godine!


Sastanak predśednika Odbora za ljudska prava i slobode sa ekspertom Savjeta Evrope\nponedjeljak, 19 decembar 2016 11:44\nSkupština Crne Gore, 21. decembar 2016. godine\nPredśednik Odbora za ljudska prava i slobode dr Halil Duković i sekretar Odbora Slava Burić sastaće se sa ekspertom Savjeta Evrope Quentin Reedom koji će u okviru ekspertske misije boraviti u Crnoj Gori 21. i 22. decembra 2016. godine.\nSastanak će biti održan u srijedu, 21. decembra 2016. godine u 12 sati i 30 minuta, u Crvenom salonu Skupštine Crne Gore.\nNa sastanku će biti riječi o sprovođenju Etičkog kodeksa poslanika, s obzirom da je cilj misije procjena sprovođenja Etičkog kodeksa poslanika i odredbi Zakona o sprječavanju korupcije koje se tiču sukoba interesa kod poslanika.\nEkspertska misija je organizovana u okviru Horizontalnog programa za Zapadni Balkan i Tursku- Projekta za borbu protiv ekonomskog kriminala u Crnoj Gori, podržanog od strane Evropske unije, a koji sprovodi Savjet Evrope - Odśek za ekonomski kriminal i saradnju. Opšti cilj projekta je davanje doprinosa demokratiji i vladavini prava kroz sprječavanje i kontrolu ekonomskog kriminala u Crnoj Gori, u skladu sa evropskim i drugim međunarodnim standardima.\nTokom pośete Crnoj Gori ekspert Savjeta Evrope će se sastati i sa predstavnicima Agencije za sprječavanje korupcije, Delegacije Evropske unije u Crnoj Gori i civilnog sektora.\nNakon prikupljanja informacija o praktičnoj primjeni regulatornog okvira za etiku i sprječavanje sukoba interesa kod poslanika, ekspert Savjeta Evrope će pripremiti praktične smjernice o etici i sprječavanju sukoba interesa kod poslanika koje će uključiti praktične primjere i međunarodne standarde, kako bi se doprinijelo ispunjavanju preporuka i otklonili nedostaci definisani tokom Četvrte evaluacione runde GRECO-a.\nSnimatelji i fotoreporteri mogu snimiti početak susreta, a nakon sastanka biće izdato saopštenje za javnost.\nPrva sjednica Radne grupe za izradu izmjena i dopuna Poslovnika Skupštine Crne Gore


21.jun 2013. Šesto vanredno zasedanje Narodne skupštine Republike Srbije u 2013.godini\n1. Predlog deklaracije Narodne skupštine Republike Srbije o osudi akata protiv civilnog mađarskog stanovništva u Vojvodini počinjenih 1944-1945. godine, koji je podnela grupa od 69 narodnih poslanika.\nPredstavnik predlagača, narodni poslanik mr Nebojša Stefanović je rekao da cilj predložene deklaracije o osudi akata protiv civilnog mađarskog stanovništva u Vojvodini tokom 1944. i 1945. godine nije revizija istorije, već ispravljanje nepravdi i dobar korak ka istorijskom pomirenju. Ovim aktom Skupština Srbije pokazuje da želi da rehabilituje sve one koji su nevino osuđeni i bez sudskih odluka, rekao je Stefanović i ocenio da će konkretnu korist od usvajanje deklaracije imati pre svega mađarska manjina u Srbiji i srpska manjina u Mađarskoj.\nNaglasivši da deklaracija predstavlja dobar korak ka početku jednog istorijskog pomirenja i usvajanju određenih standarda koje ova Skupština može da koristi i da na njih bude ponosna, Stefanović je ukazao da je suočavanje sa prošlošću i pomirenje među narodima na ovom prostoru sastavni deo evropskih integracija, kao i da su regionalna saradnja i pomirenje teški zadaci, ali to je suština Evropske unije. Nesporno da svi zločini koji su počinjeni moraju biti osuđeni, a Srbija ovom deklaracijom pokazuje da je potpuno opredeljena za demokratiju, razvoj, poštovanje ljudskih i građanskih prava i sloboda, zaključio je mr Nebojša Stefanović.\nU jedinstvenom preresu o Predlogu deklaracije Narodne skupštine Republike Srbije o osudi akata protiv civilnog mađarskog stanovništva u Vojvodini počinjenih 1944-1945. godine učestvovali su ovlašćeni predstavnici poslaničkih grupa i narodni poslanici Bojan Đurić, dr Slobodan Samardžić, mr Nevbojša Stefanović, Karolj Čizik, dr Dijana Vukomanović, Zlata Đerić, dr Milorad Mijatović, Borislav Stefanović, Veroljub Arsić, Jožef Šandor, Dejan Mihajlov, dr Ružica Igić, Sanda Rašković Ivić, Đorđe Stojšić, Predrag Marković, Saša Dujović, Srđan Šajn i Balint Pastor.\nPošto je Narodna skupština obavila jedinstven pretres o jedinoj tački dnevnog reda, predsedavajuća sednici, potredsednica Narodne skupštine Vesna Kovač odredila je petak, 21. jun 2013. godine, sa početkom u 16,40 časova, kao Dan za glasanje o jedinoj tački dnevnog reda Šestog vanrednog zasedalja Narodne skupštine u 2013. godini.\nU Danu za glasanje, 21. juna, Narodna skupština usvojila je većinom glasova narodnih poslanika Predlog deklaracije Narodne skupštine Republike Srbije o osudi akata protiv civilnog mađarskog stanovništva u Vojvodini počinjenih 1944-1945. godine.\nPošto je Narodna skupština obavila raspravu i odlučivanje o jedinoj tački dnevnog reda, predsedavajuća sednici, potpredsednica Narodne skupštine Vesna Kovač zaključila je sednicu Šestog vanrednog zasedanja Narodne skupštine u 2013. godini.\nSTENO BELEŠKE Šesto vanredno zasedanje Narodne skupštine Republike Srbije u 2013. godini 1. dan\nZapisnik sednice Šestog vanrednog zasedanja Narodne skupštine Republike Srbije u 2013. godini


Antić: Srbija će koristit fosilna goriva\nBeta 12. novembra 2015. 18:25\nMinistar rudarstva i energetike Aleksandar Antić izjavio je danas da je Srbija postala deo tima od 24 države koje treba da obezbede da se fosilna goriva koriste na odgovoran način.\n„Srbija je imala ozbiljan put kroz koji je prošla niz aktivnosti da bi bila u tom timu. To je za Srbiju jako bitno zato što smo mala zemlja i nemamo velike resurse. Za nas su resursi uglja izuzetno značajni i moramo da nadjemo način kako te resurse do kraja da iskoristimo“, rekao je Antić novinarima nakon skupa o energetskoj bezbednosti i zaštiti životne sredine.\nAntić je dodao da Srbija prelaskom na nove tehnologije neće odustati od korišćenja uglja.\nPrema njegovim rečima, u prvi plan trebalo bi staviti odgovoran odnos prema životnoj sredini u smislu korišćenja fosilnih goriva i novih tehnologija koje treba da smanje emisiju CO2.\nSrbija će biti prva zemlja u ovom delu Evrope koja će koristiti te tehnologije u oblasti sakupljanja, koriščenja i skladištejna ugljenika, rekao je Antić.\n„Prilikom eksploatacije uglja, njegovog sagorevanja, on treba da se ‘uhvati’ i nakon toga ili da se skladišti u zemlji ili da se transportuje i prodaje, jer CO2 može da se prodaje kao i svaki drugi resurs“, rekao je ministar i dodao da je taj projekat trenutno u pilot fazi.\nNa današnjem skupu, fokus je bio na ključnim izazovima u tehnologiji prikupljanja i skladištenja ugljenika, kao i načinima na koji to može da zadovolji ekonomske, energetske i bezbednosne prioritete, kao i zaštite životne sredine u Centralnoj i Istočnoj Evropi, ali i širom sveta.\nNa radionici je bilo reči o tome da bi uspostavljanje regionalnih centara za izdvajanje i skladištenje ugljen-dioksida moglo da predstavlja najjeftiniji put do energije koja ne emituje mnogo ugljenika.\nTo bi, kako je navedeno, moglo da spreči da više od 20 odsto globalne emisije štetnih gasova „pobegne“ u atmosferu.\nNa skupu je rečeno da će u Srbiji prelazak na nove tehnologije – sakupljanje, koriščenje i skladištejne ugljenika, koje se u SAD koriste pola veka – otvoriti nova radna mesta.


27.02.2017. / 15:16\nSARAJEVO, „Bisnode BH“ će i ove godine nastaviti sa promocijom privrede Bosne i Hercegovine kroz promociju kvalitetnih kompanija.\nNi jedan poslovni uspjeh nije suviše mali da ne bi trebao biti primjer za druge, niti je ijedna kompanija suviše velika da ne treba ulagati u svoj dalji razvoj. Pri tome, i jedni i drugi mogu značajno uticati na poslovno okruženje u kojem će poslovati, uz zahtjev za punu podršku nadležnih institucija. Bosna i Hercegovina ima uspješne kompanije po svim evropskim mjerilima i o tome treba stalno govoriti.\nNastavljamo i sa aktualizovanjem poslovnih tema vezanih za važnost upravljanja kvalitetnim poslovnim podacima koji pokreću profitabilnost privrede. Vjerujemo da su ovo ideje i teme koje mogu uticati na svijest privrednika prema kreiranju pozitivnog poslovnog okruženja u kojem će se kompanije moći uspješno razvijati i rasti.\nZnačaj opština i gradova za razvoj pozitivnog poslovnog okruženja\nOpštine i gradovi su osnova od koje kreće razvoj svake kompanije, stoga su uslovi i podrška koje oni nude od krucijalnog značaja za razvoj svake kompanije. Sagledavanjem realnog stanja privrede na području gradova i opština, zahvaljujući blagovremenim i kvalitetnim podacima, ove institucije vladaju značajnim informacijama koje će olakšati donošenje odluka za unapređivanje rada privrede, poput pronalaženja novih načina za privlačenje investitora ili kreiranje kvalitetnijeg poslovnog okruženja. Stvaranje detaljne slike privrede opštine ili grada, svojevrsne lične karte, poslužiće za pronalaženje eventualnih problema i njihovih rješenja.\nOvo je i način da opština odnosno grad pruži podršku onim pravnim licima koja daju radna mjesta i generišu prihode u opštini, radi daljeg razvijanja poslovnog okruženja, otvaranja novih radna mjesta, povezivanja sa drugim poslovnim subjektima iz iste oblasti.\nGrad Široki Brijeg – primjer razumijevanja javne uprave i privrede\nTradiciju privrede Širokog Brijega pokazuje struktura registrovanih pravnih lica: 54% njih posluje više od deset godina, a 77,8% više od 5 godina.\nGrad Široki Brijeg odavno je prepoznao značaj saradnje sa privrednicima, što se i vidi na pozitivnim rezultatima koje iz godine u godinu pokazuje, ne samo na nivou Zapadnohercegovačkog kantona već i prema prosjeku pokazatelja u BiH. Ako privredu Širokog Brijega uporedimo sa privredom ZHK, vidjećemo da ono kreira 44,5% radnih mjesta u kantonu i 43,1% njegovih prihoda.\nGledajući prihode od izvoza robe i učinaka na strana tržišta, oni predstavljaju 20,3% prihoda preduzeća iz Širokog Brijega. S obzirom da izvoznici na nivou države kreiraju 14,1% od ukupnog prihoda BiH, a izvoznici u Zapadnohercegovačkom kantonu kreiraju 17,6% od ukupnog prihoda kantona, vidimo da je prihod izvoza preduzeća iz Širokog Brijega iznad bh. i kantonalnog prosjeka a da su širokobriječke kompanije izvozno usmjerene.\nFinansijski podaci poslovanja u posljednje tri godine pokazuju rast kapitala i imovine, što ukazuje na stabilnost i sigurnost poslovanja preduzeća. Pogled na likvidnosnu situaciju pokazuje da je broj blokiranih subjekta u Širokom Brijegu ispod prosjeka ekonomije BiH.\nNajvećih 10 kompanija u gradu Široki Brijeg generiše 699,5 miliona prihoda KM (55,6% prihoda svih preduzeća u Širokom Brijegu) i daju 1.867 radnih mjesta (32,2% zaposlenih u svim preduzećima u Širokom Brijegu).\nPrema Bisnode dinamičnoj ocjeni, preduzeća u Širokom Brijegu ukazuju na prosječno dobru likvidnost a trend rasta pokazuje i neto dobit preduzeća.\nVeče sa privrednicima – tradicionalni susret gradonačelnika i privrednika Širokog Brijega\nJedan od načina uspostavljanja dobre saradnje je i „Veče sa privrednicima“, sad već tradicionalni susret privrednika sa gradonačelnikom Širokog Brijega, poslovno druženje na kojem privrednici imaju priliku izložiti svoje probleme i ideje.\nOvakav skup je prilika za predstavljanje analize odnosno kompletne slike privrede, rada opštine, aktivnosti i projekata, novih mogućnosti finansiranja, novih ideja i prije svega, prilika za konkretan razgovor o problemima, zahtjevima i idejama privrednika prema svom gradonačelniku. Ovo je odličan primjer na koji način se može jednostavno i efikasno uspostaviti kvalitetan odnos privrednika i (grado)načelnika, odnosno javne uprave i privrednika.\nGospodin Miro Kraljević, sa 14-ogodišnjim stažom načelnika odnosno gradonačelnika Širokog Brijega, sigurno je adekvatan sagovornik koji najbolje može ocijeniti stanje u privredi ove regije.\n„Široki Brijeg danas ima oko trideset hiljada stanovnika i nalazi se među razvijenijim lokalnim zajednicama u Bosni i Hercegovini. Početkom 2017. godine imamo oko 7400 uposlenih što dobro pokazuje kako je Široki Brijeg ne samo kulturno i sportsko središte – nego i privredno središte Zapadnohercegovačke županije. Zasluge za naprijed pobrojano u najvećoj mjeri pripadaju našim privrednicima. Zato i organizujemo susrete sa privrednicima u cilju nastavka saradnje i stvaranja boljih preduslova za daljnji privredni rast. Ovaj susret će biti i prilika za razmjenu mišljenja i iskustava privrednika sa jedne strane, i nas u lokalnoj upravi s druge strane, ali i prilika za razmjenu ideja i mišljenja između samih privrednika“, izjavio je gradonačelnik Širokog Brijega Miro Kraljević povodom održavanja susreta s privrednicima.\nTagovi: bihbisnodeposlovanjepromovisanje privredevazno


Nikolić se sastao sa papom Franjom\nM. D.\t 11. septembra 2015. 16:46\nPredsednik Republike Srbije Tomislav Nikolić razgovarao je u Vatikanu sa papom Franjom o migrantskoj krizi, protivljenju Srbije prijemu takozvane “Republike Kosovo” u Unesko i drugim pitanjima.\nNikolić i papa su razgovarali i o formiranju mešovite komisije Srpske pravoslave crkve i Rimokatoličke crkve koja bi razmatrala istorijske činjenice iz perioda Drugog svetskog rata i ulogu Alojzija Stepinca u Nezavisnoj državi Hrvatskoj.\nTokom posete Vatikanu Nikolić je uručio Orden Republike Srbije na lenti kardinalu Pjetru Parolinu, državnom sekretaru Svete Stolice, za istaknute zasluge u razvijanju i učvršćivanju prijateljskih odnosa i saradnje između Republike Srbije i Svete Stolice.\nNikolić je obišao Vatikansku biblioteku gde je razgovarao sa glavnim bibliotekarom i arhivarom Svete Stolice, nadbiskupom Žanom Lujem Brugesom, navedeno je u saopštenju Pres službe predsednika Republike.\nGlavni savetnik pape Franje optužen za seksualno zlostavljanje\n“U srdačnim razgovorima, iskazani su dobri odnosi između Svete stolice i Srbije, a sagovornici su razmatrali pitanja od uzajamnog interesa u vezi sa odnosima između crkvenih i civilnih zajednica, sa posebnim naglaskom na ekumenski dijalog i doprinos Katoličke crkve blagostanju srpskog društva”, navedeno je u saopštenju Vatikana koje je Tanjugu dostavila pres služba predsednika Srbije.\nTakođe je bilo reči o napretku Srbije na putu ka punoj integraciji u Evropsku uniju, kao i o raznim pitanjima regionalnog i međunarodnog karaktera, uključujući položaj sirijskih i iračkih izbeglica i raseljenih osoba, i značaj promovisanja zajedničkog rešenja aktuelne krize.\nPapa Franja primio je predsednika Nikolića u audijenciju u Apostolskoj palati, kaže se u saopštenju Vatikana i dodaje da se predsednik Srbije potom sastao i sa kardinalom Pjetrom Parolinom, državnim sekretarom Svete Stolice u pratnji nadbiskupa Pola Galagera, vatikanskog ministra spoljnih poslova.\nNikolić je papi i Vatikanskoj biblioteci poklonio knjige: Hrišćansko nasleđe Kosova i Metohije i fototipsko izdanje Dušanovog zakonika.\nFototipsko izdanje Dušanovog zakonika predsednik Srbije je poklonio i kardinalu Pjetru Parolinu, državnom sekretaru Svete Stolice.\nPapa je Nikoliću poklonio zlatnu medalju izrađenu povodom treće godine od kako je izabran za papu, kao i knjigu “Kroz istoriju medalja ispričana istorija pontifikata” čiji je autor.\nPapa FranjaTomislav Nikolić


Hotel Kraljičina plaža dobija osam etaža - TU! Magazin\nHotel “Kraljičina plaža” dobija osam etaža\nBy redakcija on\t Aug 15, 2017 CRNA GORA, TURIZAM, VESTI\nHotel “Kraljičina plaža”, koji se nalazi u Miločerskom parku, biće porušen, a na njegovom mestu gradiće se veći. Dozvolu za rušenje ovog objekta juče je izdalo Ministarstvo održivog razvoja i turizma Crne Gore.\nHotel “Kraljičina plaža” zakupila je 2007. godine grčka kompanija “Adrijatik propertis”, u vlasništvu biznismena Petrosa Statisa. Prema ugovoru o zakupu na 30 godina (kasnije je rok produžen za još 12 godina), zakupac je bio obavezan da hotel koji je kupio od HTP “Miločer” poruši i da na njegovom mestu izgradi novi. Međutim, punih deset godina “Kraljičina plaža” služi za smeštaj radnika “Adrijatik propertisa”, koji je te iste godine zakupio i grad-hotel Sveti Stefan, kao i Vilu “Miločer”, nekadašnji letnjikovac dinastije Karađorđević, obnovio unutrašnjost tih objekata i uspešno njima gazduje.\n“Kraljičina plaža” je sagrađena ranih osamdesetih godina za potrebe saveznih organa, i u njoj su se mahom odmarali visoki policijski funkcioneri tadašnje SFRJ. Posle je radila kao otvoreni hotel, koji je za to vreme bio prilično moderan.\n“Adrijatik propertis” namerava da na mestu ovog hotela podigne novi, sa osam etaža, kao i depadans, odnosno da novi kompleks bude četiri puta veći nego što je sada. Predviđena je gradnja 66 apartmana na mestu sadašnje “Kraljičine plaže”, kao i 12 van te lokacije.\nGradnja u Miločerskom parku izazvala je ogorčenje nekadašnje opozicije, koja je sada vlast u budvanskom parlamentu, ali i meštana. Opština je svojevremeno usvojila zakon o zabrani gradnje u jedinstvenom parku. Sada je crnogorska vlada izdala rešenje za rušenje i tako izašla u susret interesima “Adrijatik propertisa”, koji je već spremio projektnu dokumentaciju. Zemljište za budući hotelski kompleks biće ustupljeno na 90 godina, a građevinski radovi će najverovatnije početi posle ovogodišnje turističke sezone, jer je na snazi zabrana gradnje.


Počela rekonstrukcija zgrade Opštine Medveđa – Radio Medvedja\nUkazom kralja Aleksandra 31 decembra 1921 godine, Medveđa je proglašena za varošicu. Ovaj kraljevski „novogodišnji“ poklon, stigao je tek posle četvrtog pokušaja Gornjojablaničana da njihovo mesto dobije viši status.\nNakon proglašenja, Medveđa se gradila i tokom godina menjala svoju arhitekturu, pa mladi naraštaji mogu da osete njen stari duh samo kroz malobrojne fotografije koje su svedoci vremena. Na mestu sadašnje zgrade opštine, posle II svetskog rata, na temeljima stare škole izgrađen je objekat, koji je imao prvobitnu namenu za odvijanje nastave u osnovnom obrazovanju. Kada je izgrađena školska zgrada, objekat koji danas nazivamo zgrada Opštine Medveđa osposobljen je za potrebe lokalne administracije. Jedina rekonstrukcija koja je, pored redovnog održavanja i krečenja, urađena je na fasadi pre petnaestak godina.\nIz sredstava Koordinacionog tela i opštine Medveđa, ove godine odobrena su sredstva za rekonstrukciju zgrade u vrednosti od 43.995.907,30 dinara bez PDV, odnosno 52.795.088,76 sa PDV. Radove izvodi firma „Investgradnja doo“ Leskovac u zajedničkoj ponudi sa firmama „Crna trava“ AD Leskovac i „Standard“ AD takođe iz Leskovca. U odluci o dodeli ugovora u otvorenom postupku koji je potpisala načelnica Opštinske uprave opštine Medveđa Svetlana Todorović, stoji da je rok za završetak radova 150 dana, ali se nadležni nadaju da će rekonstrukcija biti završena u naredna tri meseca. Za sada su službe koje su bile smeštene u ovom objektu raspoređene na sledećim lokacijama:\nZgrada opštine Medveđa pre adaptacije izgleda ovako\nPosted in Vesti Tagged koordinaciono telo za presevo bujanovac i medvedju, opština medvedja, zgrada opštine Medvedja\n← Održane X Bogunovačke igre\nNa raskršću →


Na uštedu energije u domaćinstvu posredno utiče stanje električnih i drugih instalacija u stanu ili u kući, što je tematika ove emisije. Pod drugim instalacijama podrazumevamo vodovodnu i plinsku instalaciju koje moraju biti bezbedne i povremeno kontrolisane od strane stručnih lica. Saniranje uočenih kvarova i nedostataka na bilo kojoj od tih instalacija ne treba odlagati, […]\nTroškovi energije, prema zvaničnim podacima za prošlu godinu, iznose više od 15% ukupnih finansijskih izdataka prosečnog domaćinstva u Srbiji. Visina tih troškova zavisi od perioda i kvaliteta gradnje, veličine objekta, klimatskih uslova, energenata koji se koriste za zagrevanje kao i svakodnevnih navika ukućana. Energetska efikasnost podrazumeva minimalnu potrošnju energije uz očuvanje svih parametara životnog komfora […]\nU dva ranija serijala o uštedi energije bavili smo se globalnom tematikom sa praktičnim iskustvima i predlozima kako štedeti energiju na različitim nivoima i u različitim situacijama. U trećoj sezoni serijala, koji sadrži šest emisija, akcenat smo dali merama uštede energije u domaćinstvu sa ciljem kvalitativne promene stanja u toj oblasti. Bilo kakva štednja u […]\n„Letnja škola uštede energije“, koja je u okviru pokrajinskog projekta održana na Vršačkom bregu, predstavlja utvrđenu programsku aktivnost rada i delovanja udruženja građana „Cefiks“ iz Vršca, potvrdila je svoju punu opravdanost, jer su ostvareni zadati primarni i sekundarni ciljevi projekta u obrazovanju i vaspitanju mladih iz osnovnih škola. Pošto je na dvodnevnom kampu ( 6. […]\nStranica 9 od 20« Prva«...7891011...20...»Poslednja »


Džudžo, predsednik BNV, traži specijalni status za Sandžak - Radio Televizija Novi Pazar\nDžudžo, predsednik BNV, traži specijalni status za Sandžak\nMay 26, 2019 Zoran Maksimovic 396 Views\nInicijativu je pokrenuo Izvršni odbor BNV 23. maja, a prema tekstu koji je danas upućen medijima, funkcije “državne vlasti” ostvarivale bi se preko skupštine, guvernera i vlade, a Sandžak bi imao i svoju policiju, sudstvo i druge organe. Teritorija Sandžaka na kojoj bi se uspostavio specijalni status obuhvatila bi Novi Pazar, Sjenicu, Tutin, Prijepolje, Novu Varoš, Priboj, Pljevlju, Bijelo Polje, Berane, Andrijevicu, Petnjicu, Gusinje, Plav i Rožaje. Predviđeno je da Sandžak donese Ustav, kao i da o pitanjima iz svoje nadležnosti donosi zakone.\nBNV ovom inicijativom Sandžak smatra “teritorijalno političkom zajednicom ravnopravnih građana i naroda koji u Sandžaku žive, a Albancima, Bošnjacima, Crnogorima i Srbima, Ustavom Sandžaka priznaće se status “konstitutivnih naroda”. Područje Sandžaka treba, prema predlogu BNV, da bude trajno demilitarizovano pod nadzorom UN i Evropske unije, a kontrolu granica Sandžaka vršile bi međunarodne snage.\nEvropska unija pružala bi međunarodne garancije ostvarivanja specijalnog statusa, a članovi Specijalnog komiteta za Sandžak bili bi i predstavnik SAD, OEBS-a i predstavnici konstitutivnih naroda u Sandžaku, navodi se u inicijativi BNV.\nU dokumentu koji se odnosi na bošnjačku nacionalnu politiku navodi se, između ostalog, da je Sandžak istorijska regija čije su granice utvrđene na Berlinskom kongresu. Tvrde i da je na “Podgorčkoj skupštini” 26. novembra 1918. godine izvršena aneksija Sandžaka i Crne Gore i pripojeni su Srbiji, a da je 1. decembra 1918. godine formiranjem Kraljevine SHS “ozvaničena okupacija Sandžaka”. Takođe se navodi i da Bošnjaci Sandžaka predstavljaju deo jedinstvenog bošnjačkog nacionalnog korpusa sa Bošnjacima u Bosni i Hercegovini i drugim državama nastalim na prostoru bivše SFRJ.\n“Nakon raspada bivše SFRJ jedino bošnjačko pitanje nije rešeno, a bošnjački narod polaže pravo na svoju nacionalnu državu”, tvrdi BNV pozivajući se, pored ostalog, na referendum iz 1991. godine kada su se građani Sandžaka “izjasnili za potpunu političku i teritorijalnu autonomiju Sandžaka sa pravom priključenja jednoj od suverenih republika”.\ntekst i foto izvor: Blic\n← Bliži se ORA Ribariće\nBjeloglavi sup Dobrila vratila se u svoje jato →


Utorak, 7.april 2009.\nNezakonito naplaćivanje porođaja\nRekonstrukcija i modernizovanje porodilišta u bolnicama (Bezbolni porođaj-uskor besplatan, Politika 3.april) je još jedan dokaz koliko sredstava poreski obveznici ulažu u državno zdravstvo. Jasno je da se trudnicama moraju pružiti maksimalni uslovi kako bi se taj dragoceni trenutak za svaku porodicu i društvo u celini obavio u sigurnim, konfornim i dostojanstvenim uslovima.\nMeđutim zbunjuje najava direktora porodilišta na Dedinju oko formiranja cena za takozvani porođaj po izboru, odnosno za uslugu dolaska određenog lekara van radnog vremena da bi porodio trudnicu.\nTreba podsetiti da je plaćanje državnog lekara za usluge iz "osnovnog paketa usluga", a porođaj tu očigledno spada, nezakonito i da niti jedan član iz Zakona o zdravstvenoj zaštiti ili Zakona o zdravstvenom osiguranju to ne dozvoljava. Ni spisak vanstandardnih usluga iz čl 61 Zakona o zdravstvenom osiguranju ne predviđa mogućnost pružanja zdravstvene usluge ili medicinskog postupka angažovanjem određenog državnog lekara na osnovu ličnog zahteva pacijenta.\nTo je potpuno razumljivo jer u suprotnom bismo imali diskriminaciju brojnih pacijenata koji plaćaju obavezno osiguranje ali ne mogu da dodatno plate dopunski rad državnog lekara. Time bi bili poništeni principi pravičnosti i jednake dostupnosti dobijanja zdravstvene usluge u državnim bolnicama za sve osigurnike. Čak čl 20 Zakona o zdravstvenoj zaštiti eksplicitno zabranjuje "diskriminaciju prilikom pružanja zdravstvene zaštite po osnovu...imovnog stanja...". Pitanje diskriminacije je još striktnije obuhvaćeno korpusom osnovnih ljudskih prava i Ustavom Republike Srbije.\nPosebno čudi objašnjenje direktora državnog porodilišta da se naplaćivanjem "otvara tržišna utakmica"! Nije potrebno biti pravnik ili ekononomista da bi se odmah shvatilo da je direktor-državni službenik pobrkao osnovne postulate na kojima počiva javni servis. Jer, ne samo da su obnovu zgrade i kupovinu savremene opreme platili poreski obveznici, već se i tekući troškovi bolnice gde su plate zaposlenih, pa i direktora, najveća stavka, redovno finansiraju iz obaveznog zdravstvenog osiguranja.\nPrema tome, državna bolnica pripada građanima a ne zaposlenim službenicima kojima očigledno nisu jasni odnosi između vlasničkih prava i upravljačkih obaveza. Stoga ponovno plaćanje za ono za što RZZO već finansira u državnoj bolnici nije prihvatljivo. A državnim službenicima iz budžetskih ustanova koji se zalažu za tržišnu utakmicu ostaje da pređu u privatni sektor, sa svim rizicima investiranja sopstvenog kapitala u uslovima oštre konkurencije, kako bi otklonili senku sumnje da se zalažu za prikrivenu ali zbog toga ništa manje nezakonitu uzurpaciju državne imovine.\n__________ Information from ESET NOD32 Antivirus, version of virus signature database 3261 (20080711) __________


Naslovnica NAJNOVIJE Nacija Srpski Zavetnici provocirali Sarajevo i Evropsku uniju na Latinskoj ćupriji!\nSarajevo – Autori provokative fotografije na Latinskoj ćupriji u Sarajevu, a na kojoj je razvijena srbijanska zastava i transparent podrške Gavripu Principu su pripadnici radikalne organizacije „Srpski sabor Zavetnici“Prema tvrdnjama sa internet strance ove organizacije incident se dogodio pre početak zvanične ceremonije.\n– Okupljeni građani kao i predstavnici EU koji su se tu nalazili sa nevericom su posmatrali ceo događaj. Ceremonija pod nazivom “Dan mira”, zakazana u Sarajevu za Vidovdan, imala je za cilj da okrivi Srbe za izbijanje Prvog svetskog rata. U Beogradu je proteklih dana održana slična manifestacija pod nazivom “Dani Sarajeva” čiji je cilj bio da se ličnost Gavrila Principa demonizuje i da se on okarakteriše kao terorista a ne kao ono što jeste – jedan od najvećih heroja dvadesetog veka – navode iz ove nacionalističke organizacije. Na internet stranici se može vidjeti njihova podrška radikalima i desničarima širom svijeta od Mari Le Pen u Francuskoj do Bašara al-Asada u Siriji.\n– Budući da se naša Vlada distancira od Gavrila Principa i prihvata krivicu za rat u kome su Srbi najviše stradali i zbog kog su doživeli trajni biološki invaliditet, želeli smo da ovim simboličnim gestom odamo priznanje velikom heroju i pokažemo i dokažemo da je naš stav o Principu zapravo stav većine Srba sa obe strane Drine. Delegacija Zavetnika je u povratku iz Sarajeva posetila Istočno Sarajevo, Pale i Višegrad – navedeno je.\nPripadnici organizacije bili i u Istočnom Sarajevu kod spomenika Principu\n– Pokret broji više hiljada članova, a većina njih je aktivna u radu. Odbori Srpskog sabora Zavetnici uspostavljeni su širom Srbije, a centrala pokreta se nalazi u Beogradu. Posebno smo ponosni na naše odbore južno od Ibra, koji učestvuju u radu pokreta, kao i na veliki broj zainteresovanih ljudi iz Crne Gore i Republike Srpske koji nam se svakodnevno javljaju sa željom da pristupe i pomognu u podizanju inicijativnih odbora – tvrde “Zavetnici“.


Skuplji parking u Subotici | Dunav Televizija\nNaslovna Vesti Društvo Skuplji parking u Subotici\nSkuplji parking u Subotici\nNa osnovu zahteva Javnog komunalnog preduzeća “Parking”, odobreno je povećanje cena parkiranja automobila u zelenoj zoni, kod Buvljaka, zatim parkiranja autobusa u žutoj zoni i kod Otvorenog univerziteta, kao i parkiranja kombi i dostavnih vozila kod Mlečne pijace. Prema odobrenom cenovniku, cena parkiranja kod subotičkog Buvljaka poskupeće sa 82,1 na 100 dinara.\nParkiranje autobusa kod Buvljaka umesto 210 koštaće 500 dinara, a u žutoj zoni i kod Otvorenog univerziteta 350 umesto dosadašnjih 210,5 dinara.\nKarta za teretna dostavna i kombi vozila za parkiralište kod Mlečne pijace poskupeće sa takođe dosadašnjih 210,5 dinara na 350 dinara. Na osnovu poskupljenja, očekuje se godišnje povećanje prihoda za oko 4,5 miliona dinara, a samo od poskupljenja parkiranja kod Buvljaka se očekuje povećanje prihoda za skoro 3,2 miliona dinara.\nPrethodno je, rešenjem gradonačelnika, doneta odluka da se od 1. novembra u Subotici produži vreme naplate parkinga za jedan sat u zonama, odnosno za dva sata na najvećem zatvorenom gradskom parkingu kod Otvorenog univerziteta.\nPrethodni tekstProširuje se raskrsnica u Crvenki: Nove trake za brži saobraćaj\nSledeći tekstNesreća na gradilištu u Čortanovcima: Poginula dva radnika\nBatez obišao obnovljen sportski teren u Mošorinu i radove na izgradnji...\nMađarska pooštrava mere za ulazak, ostaje kretanje 30 km od državne...


Gradonačelnik Distrikta podržao mrežu „Promoviši pozitivno“\n22.11.2021. Gradonačelnik Brčko distrikta Bosne i Hercegovine Esed Kadrić zajedno sa svojim saradnicima održao je sastanak s predstavnicima mreže „Promoviši pozitivno“ i predstavnicom Ureda OSCE-a, na kojem su se prisutni upoznali s aktivnostima ove mreže.\nGradonačelnik Kadrić naglasio je važnost postojanja ovakvog projekta koji je ujedinio različita udruženja kojima su zajednički ciljevi isticanje zajedništva, jedinstva, potencijala i pozitivnih promjena u našem gradu.\n„Mi ćemo pružiti punu podršku ovom projektu. Neophodna je međusobna saradnja jer imamo svi u interesu da radimo za poboljšanje društvenog života, da ojačamo društvenu koheziju, toleranciju i da se borimo protiv diskriminacije u našoj zajednici“, kazao je Kadrić.\nPredstavnici Mreže podsjetili su na prethodne aktivnosti koje su proveli te najavili provođenje akcionog plana za jačanje društvene kohezije u narednom periodu.\n„Naša mreža, koja ima podršku OSCE-a, formirana je 2013. godine i jedna je od najjačih u Bosni i Hercegovini, što pokazuje naš dosadašnji rad u vidu različitih edukacija, radionica, kao i aktivnosti poput krečenja grafita“, kazao je koordinator mreže „Promoviši pozitivno“ Damir Radenković.\nAdmir Kadrić, član mreže i Udruženja „BH Novinari“, kazao je da za narednu godinu mreža ima u planu organizovanje sastanka Omladinskog parlamenta u kojem će biti uključeni učenici osnovnih i srednjih škola, kao i studenti na području Distrikta, ali i da Brčko, kao pozitivan primjer suživota i tolerancije, bude domaćin susreta svih mreža nevladinih organizacija i udruženja na nivou Bosne i Hercegovine.


U četvrtak završnica četvrtih Poruka sa kamena | KakanjLive\nU četvrtak završnica četvrtih Poruka sa kamena\n12.04.2016. - Gradska biblioteka Kakanj ulazi u završnicu realizacije projekta “Poruke sa kamena IV - historija budućnosti”, u kojem mladi Kaknja na završnoj radionici u kamenu klešu ovovremene poruke za budućnost. Završna radionica otvorena za građanstvo je u četvrtak od 9,00 do 13,00 sati\nPoruke sa kamena IV, počele su u jesen prošle godine, a u ovogodišnjem aprilu projekat završava radionicom u kojoj 26 učenika u 13 parova ispisuje svoje kamene zapise za historiju budućnosti. Uradit će to na kamenim, mošćaničkim, pločama dimenzija 35 cm x 25 cm x 6 cm, sa pravim klesarskim alatom uz mentorstvo profesora iz Gimnazije Alena Džinde i Adisa Bešića.\nAktivni sudionici, učenici Gimnazije "Muhsin Rizvić", i izvršni organizatori projekta iz Gradske biblioteke, do sada su realizirali više radionica, na kojima su se pripremali za završni cjelodnevnmi rad, klesanje poruka u kamenu, koje će biti održano učetvrtak, 14. aprila od 9,00 do 15,00 sati, u bašti Gradske biblioteke i JU KSC Kakanj. Nakon što u četvrtak, budu isklesane ovovremene poruke sa kamena biće održana i završna radionica - prezentacija poruka nastalih u radionicama.\nDirektor Gradske biblioteka Kakanj, Senad N. Čišija, kaže: “Porukama sa kamena IV idemo dalje. Vršimo edukaciju mladih o kulturnoj baštini i organiziramo istraživačke radionice na temu kako naša kulturna baština živi u nama, s ciljem podizanja svijesti o vrijednosti i potencijalima kulturne baštine. Naš zadatak je promišljanje kulturne baštine Bosne i Hercegovine, na način da educiramo mlade o najznačajnijim spomenicima kulture Bosne i Hercegovine i iniciramo ih da na bazi znanja koja usvoje na radionicama, razumijevajući njihove poruke, napravimo vlastite, nove poruke. Simbolično mi ćemo sačiniti svojevrsnu istoriju budućnosti, ostaviti budućnosti kamen i zapis na njemu, kao što su naši preci ostavili nama, kaže Čišija.\nOvaj projekt je nastavak projekta Poruke sa kamena I, II i III, na kojima su problematizirani univerzalna simbolika i semantičko bogatstvo zapisa sa stećaka. Na kojima se tragalo za poetsko- likovnim interpretacijama zapisa sa stećaka i istraživali kulturni identitet Kaknja.


Tanjug 30. oktobra 2020. 14:20\nBRISEL, 30. oktobra ( Tanjug) – Predsednica Delegacije Evropskog parlamenta za saradnju sa Srbijom Tanja Fajon kaže za Tanjug da očekuje skori sastanak s novim predsednikom Narodne skupštine Srbije Ivicom Dačićem kako bi razgovarali o ponovnom uspostavljanju Međustranačkog dijaloga u Srbiji.\n”Verujem da ćemo posle sastanka imati više jasnoće o samom procesu. Tempo Međupartijskog dijaloga biće zajednički određen uzimajući u obzir potrebe srpskog društva i vanredne uslove povezane sa pandemijom”, kaže Fajon.\nOna je za Tanjug potvrdila da su dva pisma iz Evropskog parlamenta poslata predsedavajućem Ivici Dačiću, jedno u njeno ime i u ime izvestioca za Srbiju Vladimira Bilčika, a drugo u ime predsednika Evropskog parlamenta, Davida Sasolija.\n”Kao što je navedeno u pismu koje je poslato novoizabranom predsedniku Skupštine, gospodinu Dačiću, čestitamo mu na imenovanju. Verujemo da će Skupština Srbije nastaviti da razvija parlamentarnu kulturu koja se zasniva na višestranačkom dijalogu o pitanjima od visokog nacionalnog značaja, poput vođenja Srbije dalje na putu pristupanja EU”, kaže Fajon.\nU diplomatskim izvorima u Briselu za Tanjug navode da će se 4. novembra, putem video konferencije, održati redovni sastanak Delegacije Evropskog parlamenta za Srbiju sa ambasadorkom Srbije pri EU Anom Hrustanović, predstavnicma EU institucija zaduženih za Srbiju, delegacije EU u Srbiji i civilnog društva u Srbiji.\nSastank je internog karaktera i trebalo bi da posluži kao priprema zai interpalamentarni sastanak EP i Skupštine Srbije.


E. B .TALIJAN\nMINISTARSTVO rudarstva i energetike nameće priključivanje vetroelektrana na mrežu u obimu koji bi dramatično ugrozio naš elektroenergetski sistem, i to ne samo finansijski, već bi ga doveo i u rizik od totalnog raspada, takozvanog blekauta. Osim toga, posledica planirane integracije objekata obnovljivih izvora energije (OIE) bi značila i enormno, višestruko povećanje cene struje za građane i privredu.\nOvo proizilazi iz dopisa koje su "Elektroprivreda Srbije", "Elektromreža Srbije" i Agencija za energetiku krajem decembra uputili Ministarstvu rudarstva i energetike u koji su "Novosti" imale uvid. Osim što investitori dobijaju podsticaje za OIE, a "Elektroprivreda Srbije" mora da kupi svu tako proizvedenu energiju po tržišnim cenama, jedan od najvećih problema je što je EPS odgovoran za balansiranje energije prema važećem Zakonu o korišćenju OIE. To znači da EPS mora da obezbedi obavezne rezerve za situaciju kada, na primer, nema dovoljno vetra za proizvodnju struje iz vetroelektrana.\nStručnjak za energetiku, Miloš Zdravković, ocenjuje da je ovo jedino u interesu stranog investitora, kome se na taj način omogućava da razvija biznis i zarađuje, dok trošak treba da snose "Elektroprivreda Srbije", "Elektromreža Srbije", "Elektrodistribucija" (EDS), država, građani i privreda naše zemlje. U dopisu EPS-a i EMS-a se navode izvodi iz Studije integracije visokog udela OIE, u kojima se razmatraju posledice priključenje vetroelektrana do nivoa od 3,5 gigavata instalisane snage na mrežu, kao i 8,1 gigavata iz različitih obnovljivih izvora. U prvom slučaju je za balansiranje potrebno da se konstantno na rezervi drži od 700 do 1.000 megavata, a u drugom dva gigavata.\n- Za 3,5 gigavata instalisane snage iz OIE, vrednost investicija je ogromna, od 15 do 20 milijardi evra - objašnjava Zdravković. - To pokazuje da je u pitanju neki strani investitor. Čitava termoelektrana "Nikola Tesla", koja je najveći proizvođač električne energije na Balkanu, svih njenih 14 blokova je instalisane snage 3,5 gigavata. Ceo "Đerdap", i naš i rumunski, je 2,1 gigavata instalisane snage.\n- Podsticajne mere za integraciju OIE iz Zakona o korišćenju OIE, direktno su uticale na značajno povećanje zahteva za priključenje OIE, što za posledicu ima i izvesno će imati ogromne probleme u obezbeđivanju obavezne regulacione rezerve za balansiranje sistema, enormno neekonomično povećanje cene investicionih ulaganja u infrastrukturu EPS-a, EMS-a, i EDS-a, drastično, višestruko povećanje cena struje za potrošače i privredu, koje može ozbiljno da utiče na likvidnost ovih javnih preduzeća i druge posledice na koje smo vam već ukazali - navodi se u dopisu EPS-a i EMS-a.\n- Hidroenergija zavisi od vode, kada je nema pada napona, vetroparkovi su najveći problem, mogu da se izgrade veliki pogoni, ali šta ćemo kada nema vetra - ukazuje Zdravković. - Stabilne izvore za kontinuiranu proizvodnju struje i konstantan napon elektroenergetskog sistema 24 sata dnevno, obezbeđuju jedino termoelektrane, bez obzira na to da li su na ugalj, gas ili na nuklearno gorivo.\nDRŽAVA obezbeđuje dovoljne količine energije i energenata i za domaćinstva i za privredu, a dodatnim uvozom struje i prirodnog gasa osigurana je energetska bezbednost. Ovo je konstatovano u ponedeljak na sednici Radne grupe za praćenje sigurnosti snabdevanja energijom i energentima. "Elektroprivreda Srbije" saopštila je da u uslovima intenzivnih snežnih padavina njihovi proizvodni kapaciteti rade pouzdano i stabilno. Kako se navodi, preduzimaju se sve mere da se obezbedi siguran dovoz uglja sa kopova "Kolubare" i "Kostolca" do termoelektrana, koje su oslonac elektroenergetskog sistema Srbije. Iz "Elektrodistribucije" navode da nema ozbiljnijih problema sa snabdevanjem potrošača strujom, a prenosni sistem, takođe, funkcioniše bez teškoća.\nPRIVREDI 4 PUTA JEFTINIJA STRUJA: Poslodavci podržavaju odluku Vlade da preduzeća plaćaju 75 evra po Mvč\n31. 12. 2021. u 07:00\n75 JE MANJE OD 302,5: Ove činjenice su očigledno nejasne Drakuliću\n30. 12. 2021. u 11:20\nEPS EMS Agencija za energetiku vetroparkovi Obnovljivi izvori energije


Dovodi se u vezu sa ubistvom Slaviše Krunića\nBenedija Đukanovića, 42-godišnjaka iz Banjaluke, za kojim je raspisana potjernica zbog sumnje da je učestvovao u ubistvu biznismena Slaviše Krunića i njegovog tjelohranitelja Žarka Pavlovića, Kantonalni sud u Bihaću u martu je oslobodio optužbe za pljačku zlatare u Ključu 2013. godine.\nNije dokazano da je Đukanović, zvani Bendžo, kako stoji u optužnici, 21. maja 2013. godine oko 10 sati u Ključu upotrebom sile i prijetnjom pištoljem oteo novac, odgovoreno je portalu "Klix.ba" iz Kantonalnog suda u Bihaću.\nIz Tužilaštva kažu da je protiv ove presude uložena žalba Vrhovnom sudu FBiH.\nZanimljivo je da su na automobilu koji je ukraden u Prijedoru, a kojim je izvršeno ovo razbojništvo, pronađeni Đukanovićevi otisci. On je tada uhapšen i određen mu je pritvor, a nakon toga je pušten na slobodu.\nBenedi Đukanović ubistvo Slaviša Krunić


Beograd bez finala takmičenja Zelena prestonica Evrope\nTanjug 16. jula 2021. 11:14\nBEOGRAD – Gradonačelnik Beograda Zoran Radojičić čestitao je Sofiji, Helsingborgu, Krakovu i Talinu ulazak u finale takmičenja za „Zelenu prestonicu Evrope 2023“, saopšteno je danas iz Sekretarijata za informisanje.\nRadojičić je poručio da je, bez obzira na napade koje je Beograd trpeo, jer nije uspeo da uđe u finale, radostan jer se pokazalo da glavni grad Srbije ima potencijal da se u toj oblasti nosi sa evropskim gradovima.\nPrema njegovim rečima, Grad Beograd je drugi put zaredom bio kandidat za „Zelenu prestonicu Evrope“, a uspešna kandidatura za to takmičenje predstavlja veliki podstrek da se nastavi sa razvijanjem prestonice Srbije kao zelenog grada.\nNaveo je da je stručni žiri pohvalio aplikaciju Beograda u odnosu na prošlogodišnju, pre svega u pogledu novih strateških dokumenata koje smo usvojili, a tu se pre svega misli na Plan kvaliteta vazduha, Akcioni plan za „Zeleni grad“ i Akcioni plan za održivu energiju i klimu.\n„Meni, kao gradonačelniku, uspešna aplikacija za ‘Zelenu prestonicu Evrope’ je veoma značajna jer mi daje povratni odgovor od stručnjaka iz Evropske unije šta je dobro, a šta bi moglo još da se unapredi. Kao nekome ko vodi ovaj grad, svaka pohvala i kritika znači“, kazao je gradonačelnik.\nNaglasio je da je Plan kvaliteta vazduha ocenjen kao odličan jer uključuje brojne mere iz oblasti saobraćaja, energetike i ozelenjavanja te da pokriva sve delove Beograda.\n„Što se tiče buke, žiri je pohvalio naše namere da uradimo akustično zoniranje Beograda, čime ćemo odrediti u kom delu grada je dozvoljeno emitovanje određenog nivoa buke. Deo aplikacije za zaštitu prirode je posebno istaknut kao dobar, a naša Strategija pošumljavanja je pohvaljena kao odlična“, naglasio je Radojičić.\nDodaje da prostora za napredak i te kako ima i navodi da izgradnjom metroa i završetkom izgradnje obilaznice oko Beograda trajno će biti rešeno pitanje saobraćajne gužve, što će sve uticati na bolji kvalitet vazduha, kao i dalje ozelenjavanje i pošumljavanje grada.\n„S druge strane, projekti poput termalne rehabilitacije javnih zgrada i ulaganja u energetsku efikasnost omogućiće da smanjimo potrošnju energije i emisiju ugljen- dioksida. Kada svi ovi projekti budu završeni, imaćemo sve karakteristike ‘Zelene prestonice Evrope’ „, zaključio je Radojičić.


Potpisani su ugovori o renoviranju visočkih osnovnih škola – Amra Babić\nPotpisani su ugovori o renoviranju visočkih osnovnih škola\nPrvi dan nove školske godine obilježio je još jedan vrijedan potez lokalne vlasti, koji se odnosi na učenike i osoblje osnovnih škola sa područja naše općine.\nPotpisani su ugovori o renoviranju, a načelnica mr. sci. Amra Babić sa saradnicima danas je prisustvovala potpisivanju ugovora u tri osnovne škole: OŠ „Kulin ban“, OŠ „Safvet – beg Bašagić“ i OŠ „Mehmedalija Mak Dizdar“ Dobrinje.\nU OŠ „Kulin Ban“ potpisan je ugovor o renoviranju krova:\n„Ovaj dan je veoma značajan zato što smo danas potpisali vrijedan ugovor o finansiranju od strane Općine, a to je zamjena jednog dijela krova koji je građen od vrlo opasnog materijala salonita koji stalno propušta.\nImali smo stalne probleme vlaženja zidova i još mnogo problema zbog ovakvog krova.\nNapravili smo jedan projekat sa kojim smo aplicirali prema Općini, a iz Općine su nam javili da su planirana sredstva za Kapitalna ulaganja u škole.\nTo je iznos od nekih 50.000 maraka, a budući da Općina nema apsolutno nikakve nadležnosti u smislu finansiranja školskih objekata, ovo je veoma značajan iznos.\nPosebno se zahvaljujem načelnici Amri Babić, koja prati sve aktivnosti učenika na nivou škola, a evo i ova ulaganja će biti sprovedena zahvaljujući njoj.\nMi smo se kao Aktiv direktora obraćali njoj i ona je uvijek prihvatala sve naše prijedloge i izlazila nam u susret kada je bilo koja manifestacija u pitanju.\nNjenim dolaskom u posljednjih nekoliko godina škole su dobile osobu s kojom mogu sarađivati.\nMislim da su ulaganja u renoviranje ove škole oko 100.000 marka, a još dosta projekata nas očekuje i u budućnosti“.- rekao nam je Ramiz Brkić, direktor OŠ „Kulin ban“.\n„Jedno od prioritetnih programskih opredjeljenja Općinske načelnice mr. sci. Amre Babić je bilo da u kontinuitetu ulažemo u sve školske objekte na području općine Visoko, bez obzira na nepostojanje općinske nadležnosti kada su u pitanju ove ustanove.\nIzdvojena su značajna sredstva za sve školske objekte na području naše općine.\nMoram izdvojiti školu „Mula Mustafa Bašeskija“ u Donjem Moštru za koju je Općina Visoko izdvojila preko 100.000 maraka u protekle dvije godine.\nOve godine, osim te škole, podržali smo i sve ostale osnovne i srednje škole na području naše općine sa određenim iznosima koji predstavljaju značajnu pomoć kada je u pitanju poboljšanje infrastrukture u ovim školskim ustanovama.\nDanas potpisujemo ugovore sa ukupno šest školskih ustanova na području visočke općine.\nOpćina Visoko je za tu namjenu izdvojila preko 50 hiljada KM za sanaciju krovnih površina, toaleta, zamjenu drvene stolarije, dakle, za sve ono što je bilo prema zahtjevima škola najneophodnije da se uradi kako bi učenici imali što kvalitetnije uvjete za svakodnevne aktivnosti.\nBez obzira na to što nemamo direktnu nadležnost kada su škole u pitanju, mi ćemo i u budućnosti nastaviti sa podrškom svim školama i njihovim direktorima u realizaciji svih aktivnosti, naravno sve u sklopu naših objektivnih mogućnosti“.- rekao je Emir Fejzović – pomoćnik načelnice u Službi za lokalni ekonomski razvoj, komunalne poslove i zaštitu okoline.\nU OŠ „Safvet beg Bašagić“ potpisan je ugovor o sanaciji mokrih čvorova.\nDirektorica ove škole Selma Trebo nije krila zadovoljstvo povodom realizacije ovog projekta:\n„Općina Visoko nam je obezbijedila sanaciju mokrih čvorova, sa kojim već duže vrijeme imamo problema.\nPozdravljamo ovaj sjajan čin načelnice Amre Babić i nadamo se daljoj saradnji. U školi imamo mokre čvorove za odrasle, djecu od petog do devetog razreda i imamo mokre čvorove za niže razrede.\nIzuzetno nam je potrebno da se uradi ovo renoviranje, koje će uvjete u ovoj školi podići na viši nivo“.\nU OŠ „Mehmedalija Mak Dizdar“ u Dobrinju potpisan je ugovor o renoviranju stolarije.\nJoš jedan projekat aktuelne vlasti, koji će doprinijeti poboljšanju sveukupnih uvjeta za učenike ove škole.\n„Naša škola je konkretno dobila sredstva za sanaciju prozora na nekoliko učionica.\nKoristim priliku da se zahvalim načelnici Amri Babić na izdvojenim sredstvima, jer ovo će poboljšati uslove rada, pogotovo u zimskom periodu.\nSvakako, radujemo se i novim projektima u budućnosti“, rekao je direktor Tarik Hadžić.


Predsjednik Veterinarske komore Federacije : Lijanović krši zakone i čini teška kaznena djela | Hercegovina.Info\nPredsjednik Veterinarske komore Federacije : Lijanović krši zakone i čini teška kaznena djela\n... je nekoliko zakona, i počinjeno je teško kazneno djelo.Ovo je za "Avaz" izjavio predsjednik Veterinarske komore Federacije Jasmin Ferizbegović.\nLijanović je, naime, i svojim kompanijama omogućio jeftine preglede, a dao je sebi za pravo da raspoređuje novac koji zarađuju veterinarske stanice, pa čak i da oslobađa od plaćanja PDV-a, što, tvrdi Ferizbegović, nije u njegovoj nadležnosti.\nNovim pravilnikom, između ostalog, naknade za pregled objekata koji su registrirani za izvoz umanjene su čak za 90 posto. Te naknade plaćaju same firme, a upravo Lijanovićeve kompanije prednjače u izvozu mesnih prerađevina. Osim toga, u pravilniku stoji da veterinarska postaja, od naknade koju dobije za pregled, odvaja 30 posto novca i na njega ne plaća porez, te da PDV obračunava tek na ostatak iznosa od 70 posto.\nFerizbegović podsjeća da ministar poljoprivrede nema pravo bilo koga oslobađati od PDV-a, te da se na taj način umanjuje državni budžet.\nNaš sugovornik upozorava da u Zakonu o veterinarstvu FBiH jasno stoji da sav prihod od pregleda zadržava postaja koja ga je obavila. Inače, onih 30 posto novca koji se odvaja odlazi u županijski i u federalni budžet.\n- Suština svega toga je da se struka udalji od pregleda, a sva naša borba ide ka tome da se zaštite građani. A ako se ovo nastavi, mislim da veterinarskim stanicama prijeti kraj - upozorava Ferizbegović i dodaje da se na pravilniku osjeti da ministar ima kompaniju te da je to veliki problem.\nJerko Ivanković Lijanović kazneno djelo\nPolicija traži pomoć: Prepoznajete li osobu sa slike?\nPolicijska uprava Banja Luka poziva građane koji prepoznaju osobu sa fotografije da o svim korisnim informacijama osobno obavijeste…


Da li su igračke na srpskom tržištu bezbedne? – Udruženje RODITELJ\nby Roditelj 17/08/2007 07/05/2011 081\nNismo potpuno uvereni da su igračke na srpskom tržištu bezbedne i nema načina da se to proveri. Nedavno smo pronašli neke igračke u našim radnjama koje izgledaju identično kao igračke koje su zbog hemijske neispravnosti povučene sa tržišta Evropske unije. Te igračke nisu imale potpunu deklaraciju, odnosno nisu imale matični broj da bi se mogle uporediti s proizvodima koju su zabranjeni u Evropi. Svu dokumentaciju smo predali tržišnoj inspekciji koja bi trebalo da utvrdi da li su te igračke otrovne ili samo liče na one koje su povučene u Evropi.\nreferent prodaje u kompaniji Pertini\nSvi proizvodi iz asortimana kompanije Pertini poseduju ateste o zdravstvenoj ispravnosti. Igračke koje su u prodaji imaju deklaraciju na artiklu, na kojoj piše ko je proizvođač i odakle potiče igračka, tako da odgovorno tvrdim da nema nikakve sumnje u bezbednost naših igračaka.\npredsednica Udruženja “Roditelj”\nKoje igračke roditelji kupuju zavisi pre svega od cene, jer mnogi nemaju novca da svojoj deci kupe skupe i kvalitetne igračke. Preporučujemo roditeljima da prilikom kupovine igračaka obrate pažnju na deklaraciju, na kojoj bi moralo da piše ko je uvoznik i gde se igračka proizvodi. Sve igračke koje legalno uđu na naše tržište moraju da imaju ateste. Apelujemo na prodavce da na svojim radnjama istaknu obaveštenje da prodaju igračke koje su bezbedne. Možda bi u budućnosti deklaracija trebalo da bude zaštićena hologramom, jer se često dešava da na deklaraciji stoji znak CE, što označava da je proizvod prošao sve ateste, a zapravo nije tako.\ndirektorka predškolske ustanove Voždovac\nDirektori kao odgovorna lica u predškolskim ustanovama od svih ponuđača koji se jave na tender za nabavku vaspitnog i didaktičkog materijala traže ateste za sve igračke tako da su one u vrtićima apsolutno bezbedne. Mi čak i od donatora tražimo da dostave ateste. Roditelje treba edukovati da ne kupuju igračke koje nisu kvalitetne i koje nisu bezbedne. Ne mora svaka kvalitetna igračka da bude skupa. Bolje je da roditelji provedu s detetom vreme u parku, uz najobičniju loptu, nego da mu kupe igračku sumnjivog kvaliteta da bi se odmorili. Potrebno je edukovati roditelje da se kvalitetno bave svojom decom, a igračke su manje važne.\n17. avgust 2007. godine, danas.co.yu\nRoditelj 13/03/2008 07/05/2011\nRoditelj 05/03/2008 07/05/2011\nPopulaciona politika u Srbiji\nRoditelj 29/01/2012 08/02/2012


OEBS neće imati posmatrače na biralištima\nPortparol Kancelarije OEBS-a za demokratske institucije i ljudska prava Tomas Rimer izjavio je da je u utorak u Srbiju poslata misija za procenu potreba za izbore, koja će pratiti posebne aspekte izbornog procesa, pravnog okvira i medijsko izveštavanje o izborima. “Ali neće biti sveobuhvatnog posmatranja na terenu, posebno ne na biralištima”, rekao je Rimer i objasnio da od raspisivanja izbora do dana glasanja nije ostalo dovoljno vremena za pripremu misije u punoj veličini. Deo posla misije za procenu jeste i da utvrdi koliko su ispunjene preporuke iz prošlogodišnjeg izveštaja OEBS-a, zbog čega Rimer nije želeo da komentariše da li je Srbija primenila preporuke pre nego što misija uradi procenu.\nOn je kazao da bi u normalnoj situaciji OEBS preporučio slanje posmatračke misije, koju čine kratkoročni i dugoročni posmatrači. Dugoročni posmatrači bi, objasnio je, došli u zemlju najmanje mesec dana do šest nedelja pre izbora, dok bi kratkoročni posmatrači došli nedelju dana pre izbora i oni bi posmatrali glasanje, otvaranje i zatvaranje birališta i brojanje glasova.\nKosovo formira vojsku, NATO protivKampanjski škriljci


f AC SU - Javna kampanja u Bačkoj Topoli - Arhus Centar Subotica\nAC SU - Javna kampanja u Bačkoj Topoli\nVolonteri Udružanja TERRA’S i Regionalnog Arhus centra Subotica su u ponedeljak, 16. novembra 2015. godine u Bačkoj Topoli organizovali javnu kampanju u okviru projekta „Primena Zakona o Arhuskoj konvenciji u praksi“ podržanog od strane Ministarstva za poljoprivredu i zaštitu životne sredine, pokrajinskog Sekretarijata za urbanizam graditeljstvo i zaštitu životne sredine i Grada Subotice. Tim povodom delili su propagandni materijal građanima upoznavajući ih sa odredbama Arhuske konvencije koju je Republika Srbija ratifikovala 2009. godine, te ih izveštavali o mogućnostima koje im ova Konvencija pruža. Pozivali su ih na veće uključivanje u procese donošenja odluka na svim nivoima vlasti, ističući da je veoma važno učešće građana na javnim raspravama koje se održavaju u njihovoj lokalnoj samoupravi.\nOsim toga, informisali su i o mogućnostima korišćenja biomase u eneregetske svrhe u skladu sa projektom “Održivo korišćenje biomase u energetske svrhe” koji se sprovodi u saradnji sa niškim Arhus centrom uz podršku GIZ-a. Na žalost, većina građana je izjavila da uopšte nisu upoznati sa ovim načinom proizvodnje energije.\nJavnoj kampanji je prethodio sastanak predstavnika Gradske uprave Subotica i Bačke Topole, kao i Udruženja TERRA'S i Regionalnog Arhus centra u cilju sprovođenja daljih aktivnosti kako bi se pospešio kvalitet življenja u Severenobačkom okrugu. S tim u vezi, je dogovoreno njihovo učešće na javnoj prezentaciji: “Izgradnja biogasne elektrane” koja će se održati 24. novembra 2015. godine u prostorijama opštine Bačka Topola.


Moja kafica na "Trgu otvorenog srca" | Kaleidoskop\nklik na svetlost/2.12.2017.\nMoja kafica na "Trgu otvorenog srca"\nManifestacija "Beogradska zima" zvanično je počela 1. decembra, a program koji će se održavati na više od petnaest lokacija trajaće puna dva meseca. Prvi put biće organizovan "Park budućnosti", "Bal za penzionere" i "Seoce ispred Hrama Svetog Save". Svečano otvaranje zakazano je za danas u 18 časova, kada će na Trgu republike, uz gala muzički program biti otvoren "Trg otvorenog srca".\nTrg otvorenog srca predstavlja centralno mesto, na kojem će se 45 dana održavati brojni vrhunski dečiji, muzički programi, kao i humanitarne akcije: prodaja tradicionalnih proizvoda u ukrašenim drvenim kućicama, vikend dečji programi (dečji horovi, didžejevi), večernji muzički programi, evergrin muzika, humanitarne kampanje „Grad otvorenog srca”.\nPartner našeg magazina Moja kafica na Trgu republike će, u okviru manifestacije, imati svoju kućicu. Svi posetioci će tokom decembra i januara moći da probaju, ali i da kupe kafu vrhunskog kvaliteta. Uz zagrevanje toplim napitkom Moja kafica je obezbedila i lep izbor poklon paketa, te će svi oni koji planiraju slavska, novogodišnja i Božićna darivanja po veoma popularnim cenama moći najbližima da priušte darove. Moja kafica priprema i specijalna iznenađenja u svojoj kućici na Trgu otvorenog srca.\nU okviru "Beogradske zime" prvi put će biti otvorena četiri klizališta, na Adi, ispred Muzeja savremene umetnosti, na Trgu Nikole Pašića i na Tašmajdanu.\nNa Trgu bajki, koji će i ove godine biti otvoren na platou ispred Ustanove kulture "Vuk Stefanović Karadžić", igraće se predstave po motivima srpskih narodnih bajki, od 1. do 30. decembra. U drvenim kućicama biće predstavljeni stari srpski zanati i rukotvorine, ekološke i edukativne radionice.\nKulturno-edukativni program namenjen deci i mladima biće otvoren na Beogradskom sajmu od 15. decembra pod nazivom "Park budućnosti". Svi oni koji žele da zakorače u budućnost imaće priliku da se pridruže tehnološkoj revoluciji i iskuse virtuelnu realnost.\nPod nazivom "Bal za penzionere" u Ustanovi kulture "Vuk Stefanović Karadžić", 24. decembra biće priređeno veče za treće doba. Stariji sugrađani zabaviće se uz nastupe kabarea "Dobra stara vremena" u glumačkom sastavu Tanja Bošković, Ljiljana Stjepanović i Rade Marković, Umetničkog društva penzionera "Jeleče" i folklorne programe.\n"Božićno seoce" prvi put ove godine biće organizovano na platou ispred Hrama Svetog Save tokom januara. Svaki dan biće tematski posvećen praznicima koji nas očekuju.\nČetvorodnevni program biće organizovan pod nazivom "Muzički dani". Biće namenjen ljubiteljima gradskog zvuka, rokenrola, bluza, pop kao i etno muzike a održaće se na Trgu republike od 25. do 29. decembra.\nPROČITAJTE JOŠ: MOJA KAFICA INTERVJU - CECA BOJKOVIĆ: NA SCENI SI SLOBODAN ČOVEK


Brod: Danas uklanjanje bombe ispod mosta\nU Brodu će danas ispod mosta na rijeci Savi biti uklonjena avio-bomba iz Drugog svjetskog rata, pa će na dva časa biti zabranjeno kretanje i na graničnom prelazu između BiH i Hrvatske, saopšteno je iz Ministarstva bezbjednosti BiH.\nUklanjanje avio-bombe, koja se nalazi na tri metra dubine, počeće u 11.00 časova, a od 11.00 do 13.00 časova biće zabranjeno kretanje u prečniku od 200 metara od lokacije bombe, što obuhvata i granični prelaz i most između Broda i Slavonskog Broda.\n"Ovu komplikovanu operaciju izvešće ronioci Ministarstva unutrašnjih poslova Češke, sa kojima Ministarstvo bezbjednosti BiH od 2015. godine uspješno sarađuje na uklanjanju neeksplodiranih ubojitih sredstava iz vodotokova, te uz podršku deminerskog i ronilačkog tima Republičke uprave Civilne zaštite", navedeno je u saopštenju.\nMinistarstvo bezbjednosti BiH preduzelo je bezbjednosne mjere u saradnji sa Državnom upravom za zaštitu i spasavanje Hrvatske, Ministarstvom komunikacija i transporta BiH, te Graničnom policijom BiH.\nIz Ministarstva saobraćaja i veza Republike Srpske saopšteno je da će danas na plovidbenom dijelu rijeke Save, kod mosta koji povezuje opštinu Brod u BiH i Slavonski Brod u Hrvatskoj, zbog uklanjanja avio-bombe iz Drugog svjetskog rata, biti zabranjena plovidba od 11.00 do 13.00 časova.\n"Svim učesnicima u plovidbi, osim za plovila koja će vršiti aktivnosti i obezbjeđenje navedene dionice plovnog puta, biće zabranjena plovidba", navedeno je u saopštenju.\nIz Ministarstva apeluju da učesnici plovidbe isplaniraju putovanja tako da se u navedeno vrijeme ne zateknu na dionici na kojoj će biti uklanjana avio-bomba.


Sudar dva mala aviona u Australiji, četvoro poginulo\nČetvoro ljudi je poginulo u sudaru dva aviona u Australiji.\nOgorčeni Australijanci vređali premijera dok je obilazio mesta zahvaćena požarima\nOgorčeni Australijanci vređali su danas premijera Skota Morisona tokom posete zadimljenom selu Korbagu, pogođenom požarima.\nHiljade koala ugrožene požarima u Australiji\nVlasti računaju da su hiljade koala uginule u požarima severno od Sidneja, u Australiji, a opasnost od požara je danas još veća jer temperatura raste iznad 40 stepeni Celzijusa.\nVrućina prži Australiju, požari gore\nAustralijske vlasti proglasile su najviši stepen uzbune zbog velike vrućine u saveznoj državi Južna Australija pošto je u njenom glavnom gradu Adelejdu temperatura danas dostigla 42 stepena Celzijusa.\nAustralija se bori sa katastrofalnim požarima, premijer se hitno vraća sa odmora\nAustralijska država sa najviše stanovnika Novi Južni Vels paralizovana je jutros zbog katastrofalnog požara i visokih temperaturama, a jedna osoba je izgubila život u požarima koji takođe pustoše jugoistok zemlje.\nNajbolja teniserka sveta, Australijanka Ešli Barti pobedila je danas Karolin Garsiju sa ubedljivih 6:0, 6:0 i tako izjednačila na 1:1 protiv Francuske u finalu Fed kupa.\nPožari uništili oko 30 kuća u Australiji\nOko 500 vatrogasaca bori se u Australiji sa nekontrolisanim požarima u kojima je uništeno oko 30 kuća.


Priručnik za sudije Upravnog suda za primenu Zakona o zaštiti podataka o ličnosti\nU mnogim zemljama prekomerna upotreba pritvora predstavlja glavni problem, kako u pretkrivičnom, tako i u kasnijim fazama krivičnog postupka. Međunarodni standardi snažno podstiču primenu vanzavodskih mera tokom istrage, suđenja i izricanja kazne, smatrajući da bi lišenje slobode trebalo nametnuti samo kada vanzavodske mere nisu dovoljne. Prekomerna upotreba pritvora je često simptom nefunkcionalnog krivičnopravnog sistema, koji možda ne omogućava zaštitu prava optuženih i ima nedovoljni institucionalni kapacitet za uvođenje, sprovođenje i praćenje vanzavodskih mera i sankcija. Takođe, ovo je često uzrok kršenja ljudskih prava i društvenih problema u vezi sa velikim troškovima pritvorskog sistema, kao što su prenaseljenost zatvora, loše postupanje prema pritvorenicima, nehumani uslovi pritvora, nemogućnost rehabilitacije prestupnika koji dovode do povećanog recidivizma, kao i društvena stigma u vezi sa pritvorom za sve veći broj lica. Prekomerna upotreba pritvora u istrazi i određivanje kazne zatvora su jednako problematične i moraju se rešiti u cilju stvaranja efikasne i trajne reforme krivičnopravnog sistema.\nPriručnik za advokate Veštine zastupanja u krivičnim postupcima, koji je pred Vama, jedan je od rezultata projekta „Podizanje kapaciteta advokature za postupanje u krivičnim postupcima“, čiji je cilj da što bolje pripremi advokate i advokatske pripravnike za primenu novog Zakonika o krivičnom postupku. Priručnik se ne bavi detaljnom analizom svih novina novog ZKP-a, već je razvijen sa ciljem da advokatima i advokatskim pripravnicima pomogne u razvijanju veština koje su potrebne za efikasno zastupanje klijenata na glavnom pretresu, kao što su razvijanje strategije (teorije) slučaja, pregovaranje i zaključivanje sporazuma o priznanju krivičnog dela, veštine osnovnog i unakrsnog ispitivanja, kao i efektivnu uvodnu i završnu reč.\nPravo na zaštitu podataka o ličnosti i adekvatnost zaštite ovog prava od izuzetnog je značaja u procesu pridruživanja Srbije Evropskoj uniji. Na ovo ukazuje i poseban član Sporazuma o stabilizaciji i pridruživanju (Član 81.) koji je Srbija potpisala decembra 2007. godine. Od novembra 2010. godine, Partneri Srbija uzeli su aktivno učešće u promovisanju prava na privatnost, širenju svesti građana i podizanju kapaciteta rukovalaca i organizacija civilnog društva za efikasnu primenu Zakona i zaštitu podataka o ličnosti u skladu sa najvišim međunarodnim standardima.


Kako će izgledati vojska budućnosti? - 13.06.2016, Sputnik Srbija\nObnavljanje vojne moći Rusije i Kine stavilo je pred američku vojsku zadatak da se pripremi za budućnost koja će biti karakteristična po stvaranju velikih armija... 13.06.2016, Sputnik Srbija\nsa 0 vojnika. doradjeni roboti +sajber - gde se ceo rat desi u deliću sekunde.\nanalize i mišljenja, komentari i analitika, kina, nato, pentagon\n08:05 13.06.2016 (Osveženo: 08:08 13.06.2016)\n© Flickr / Defence ImagesBritanski vojnik u Harstadu, u Norveškoj\nRusija se munjevito približila „mirnim granicama NATO-a“\nPrema rečima autora teksta, u poslednjih 15 godina američka vojska je izvodila operacije samo protiv loše naoružanih ustanika i loše organizovanih terorističkih organizacija. Sada joj predstoji da „ponovo nauči da se suprotstavlja velikim armijama“.\nObučavanje veštinama vođenja „običnih vojnih kampanja“, koje „Njujork tajms“ naziva „ratovima prošlosti“, neophodno je zbog jačanja vojne moći Rusije i Kine, kao i nepredvidive Severne Koreje.\nZbog toga se, nastavlja list, u SAD izvode novi tipovi vojnih vežbi, usmerenih na pripremu za suprotstavljanje onome što Pentagon naziva „hibridnim ratom budućnosti“. Pod tim terminom SAD podrazumevaju „zbir običnih sukoba, pobuna i sajber pretnji“.\n„Kada govore o pretnjama visokog stepena, vidite razne nivoe mogućnosti, a američka armija se nije borila protiv takvog tipa protivnika veoma dugo. Vidovi treniranja u budućnosti neće biti kao ranije jer je okolina principijelno drugačija“, rekao je načelnik štaba američke armije Mark Mili.\nPentagon: Rusija i Kina povećavaju kapacitete za napad na SAD\n10 Maj 2016, 10:20\nPrema njegovim rečima, buduće ratove „mogu da vode obične oružane snage, specijalci, partizani, teroristi i zločinci, svi zajedno, u veoma složenim uslovima, sa potencijalno visokom gustinom civilnog stanovništva“.\n„Njujork tajms“ navodi i mišljenje predstavnika američke flote o tome da je u budućim vojnim kampanjama važno uspostavljanje kontrole nad morima i okeanima.\n„Kada vidite obnovljenu konkurenciju među državama, posebnu pažnju treba pokloniti ne samo projektovanju snage nego i kontroli nad morem“, smatra admiral američke vojne mornarice Džon Ričardson.\nAmerička vojska poslednjih godina optužuje Rusiju da vodi takozvani „hibridni rat“. Američki vojni činovnici stalno zahtevaju da se poveća odbrambeni budžet zemlje i da se pojača prisustvo NATO-a u Istočnoj Evropi.


Tanjug 21. aprila 2021. 21:50\nDRVAR – Srbi u Federaciji BiH nisu sami dok je solidarnosti Srbije i brige o njima, poručio je v.d. direktora Uprave za saradnju sa dijasporom i Srbima u regionu Arno Gujon.\nDve decenije Uprava za saradnju sa dijasporom i Srbima u regionu finansira projekte udruženja Srba iz regiona. Ukupan budžet za ove projekte iznosi 900.000 evra, a konkurs će biti raspisan sledećeg meseca.\nPoseta Gujona dokaz je da je Srbija i dalje prisutna na ovim prostorima i da nesebično pomaže, poručila je načelnica opštine Drvar Dušica Runić.\nGujon se sastao i sa predstavnicima Srpske pravoslavne crkve iz Drvara i Glamoča.\nTrodnevna poseta završava sutra u opštini Bosanski Petrovac u Unsko-sanskom kantonu.


USPRS:U ponedeljak prekid štrajka nastavnika – Gradskibiro.rs\nUSPRS:U ponedeljak prekid štrajka nastavnika\nBEOGRAD, 24. aprila 2015. (Beta) – Unija sindikata prosvetnih radnika Srbije (USPRS) saopštila je danas da će nastava u školama biti normalizovana od ponedeljka, 27. aprila.\nUSPRS je takvu odluku donela nakon što je sa ministarstvom prosvete potpisala Sporazum o mirnom rešavanju spornih pitanja i Posebni kolektivni ugovor za zaposlene u osnovnim i srednjim školama i domovima učenika.\n“Glavni odbor USPRS je na sednici održanoj u sredu, 22. aprila, doneo odluku da štrajk bude prekinut čim budu potpisani Sporazum i Posebni kolektivni ugovor za zaposlene u školama. S obzirom da je danas potpisan Sporazum i Poseban kolektivni ugovor, odluka o prekidu štrajka se primenjuje od ponedeljka, 27. aprila”, piše u saopštenju koje je potpisao potpredsednik USPRS Milan Jevtić.\nČetiri reprezentativna sindikata prosvete počela su 17. novembra štrajk skraćenjem časova na 30 minuta, a u februaru, dva sindikata su potpisala posebni kolektivni ugovor i obustavila štrajk.\nSindikati su zahtevali bolji materijalni pomožaj i uređenje platnih razreda u javnom sektoru kako bi zarade bile usklađene sa stručnom spremom.